open-index/open-wikipedia-markdown huggingface dataset:
蔣濟

**魏都鄉景侯太尉蔣濟**字**子通**，楚國平阿人也。

## 生平
濟少同胡質、朱績俱知名於江、淮間，仕郡計吏、州別駕。建安十三年，孫權率眾圍合肥。時大軍征荊州，遇疾疫，唯遣將軍張喜單將千騎，過領汝南兵以解圍，頗复疾疫。濟乃密白刺史偽得喜書，雲步騎四萬已到雩婁，遣主簿迎喜。三部使齎書語城中守將，一部得入城，二部為賊所得。權信之，遽燒圍走，城用得全。明年使於譙，曹操問濟曰：「昔孤與袁本初對官渡，徙燕、白馬民，民不得走，賊亦不敢鈔。今欲徙淮南民，何如？」濟對曰：「是時兵弱賊強，不徙必失之。自破袁紹，北拔柳城，南向江、漢，荊州交臂，威震天下，民無他志。然百姓懷土，實不樂徙，懼必不安。」操不從，而江、淮間十餘萬眾，皆驚走吳。後濟使詣鄴，操迎見大笑曰：「本但欲使避賊，乃更驅盡之。」拜濟丹陽太守。

大軍南征還，以溫恢為揚州刺史，濟為別駕。令曰：「季子為臣，吳宜有君。今君還州，吾無憂矣。」民有誣告濟為謀叛主率者，曹操聞之，指前令與左將軍于禁、沛相封仁等曰：「蔣濟寧有此事！有此事，吾為不知人也。此必愚民樂亂，妄引之耳。」促理出之。辟為丞相主簿西曹屬。令曰：「舜舉皋陶，不仁者遠；臧否得中，望於賢屬矣。」關羽圍樊、襄陽。操以漢獻帝在許，近賊，欲徙都。司馬懿及濟說操曰：「於禁等為水所沒，非戰攻之失，於國家大計未足有損。劉備、孫權，外親內疏，關羽得志，權必不原也。可遣人勸躡其後，許割江南以封權，則樊圍自解。」操如其言。權聞之，即引兵西襲公安、江陵。羽遂見禽。

魏文帝即王位，轉為相國長史。及踐阼，出為東中郎將。濟請留，詔曰：「高祖歌曰『安得猛士守四方』！天下未寧，要須良臣以鎮邊境。如其無事，乃還鳴玉，未為後也。」濟上萬機論，帝善之。入為散騎常侍。時有詔，詔征南將軍夏侯尚曰：「卿腹心重將，特當任使。恩施足死，惠愛可懷。作威作福，殺人活人。」尚以示濟。濟既至，帝問曰；「卿所聞見天下風教何如？」濟對曰：「未有他善，但見亡國之語耳。」帝忿然作色而問其故，濟具以答，因曰：「夫『作威作福』，書之明誡。『天子無戲言』，古人所慎。惟陛下察之！」於是帝意解，遣追取前詔。

黃初三年，與大司馬曹仁征吳，濟別襲羨谿。仁欲攻濡須洲中，濟曰：「賊據西岸，列船上流，而兵入洲中，是為自內地獄，危亡之道也。」仁不從，果敗。仁薨，復以濟為東中郎將，代領其兵。詔曰：「卿兼資文武，志節慷慨，常有超越江湖吞吳會之志，故复授將率之任。」頃之，徵為尚書。車駕幸廣陵，濟表水道難通，又上《三州論》以諷帝。帝不從，於是戰船數千皆滯不得行。議者欲就留兵屯田，濟以為東近湖，北臨淮，若水盛時，賊易為寇，不可安屯。帝從之，車駕即發。還到精湖，水稍盡，盡留船付濟。船本歷適數百里中，濟更鑿地作四五道，蹴船令聚；豫作土豚遏斷湖水，皆引後船，一時開遏入淮中。帝還洛陽，謂濟曰：「事不可不曉。吾前決謂分半燒​​船於山陽池中，卿於後致之，略與吾俱至譙。又每得所陳，實入吾意。自今討賊計畫，善思論之。」

明帝即位，賜爵關內侯。大司馬曹休帥軍向皖，濟表以為「深入虜地，與權精兵對，而硃然等在上流，乘休後，臣未見其利也。」軍至皖，吳出兵安陸，濟又上疏曰：「今賊示形於西，必欲並兵圖東，宜急詔諸軍往救之。」會休軍已敗，盡棄器仗輜重退還。吳欲塞夾石，遇救兵至，是以官軍得不沒。遷為中護軍。護軍總統諸將，任主武官選舉，前後當此官者，不能止貨賂。故濟為護軍時，有謠言「欲求牙門，當得千匹；百人督，五百匹」。宣王與濟善， 間以問濟，濟無以解之，因戲曰：「洛中市買，一錢不足則不行。」遂相對歡笑，後遷為護軍將軍，加散騎常侍。

太和六年，明帝遣平州刺史田豫乘海渡，幽州刺史王雄陸道，並攻遼東。蔣濟諫帝，帝不聽，豫行竟無成而還。

齊王即位，濟徙為領軍將軍，進爵昌陵亭侯，遷太尉。

以隨太傅司馬懿屯洛水浮橋，濟書​​與曹爽，言宣王旨「惟免官而已」，曹爽等降懿，蔣濟曰：「曹真之勳，不可以不祀。」懿不聽，爽等受誅，濟進封都鄉侯，邑七百戶。濟上疏曰：「臣忝寵上司，而爽敢苞藏禍心，此臣之無任也。太傅奮獨斷之策，陛下明其忠節，罪人伏誅，社稷之福也。夫封寵慶賞，必加有功。今論謀則臣不先知，語戰則非臣所率，而上失其制，下受其弊。臣備宰司，民所具瞻，誠恐冒賞之漸自此而興，推讓之風由此而廢。」固辭，不許。蔣濟之辭邑，可謂不負心矣。語曰「不為利回，不為義疚」，濟其有焉。濟病其言之失信，發病卒。是歲薨，諡曰景侯。子秀嗣。秀薨，子凱嗣。咸熙中，開建五等，以濟著勳前朝，改封凱為下蔡子。

## 軼事
揚州治在其縣，時蔣濟為治中。時苗以初至往謁濟，濟素嗜酒，適會其醉，不能見苗。苗恚恨還，刻木為人，署曰「酒徒蔣濟」，置之牆下，旦夕射之。

《列異傳》曰：濟為領軍，其婦夢見亡兒涕泣曰：「死生異路，我生時為卿相子孫，今在地下為泰山伍伯，憔悴困辱，不可復言。今太廟西謳士孫阿，今見召為泰山令，原母為白侯，屬阿令轉我得樂處。」言訖，母忽然驚寤，明日以白濟。濟曰：「夢為爾耳，不足怪也。」明日暮，复夢曰：「我來迎新君，止在廟下。未發之頃，暫得來歸。新君明日日中當發，臨發多事，不復得歸，永辭於此。侯氣強，難感悟，故自訴於母，原重啟侯，何惜不一試驗之？」遂道阿之形狀，言甚備悉。天明，母重啟侯：「雖云夢不足怪，此何太適？適亦何惜不一驗之？」濟乃遣人詣太廟下，推問孫阿，果得之，形狀證驗悉如兒言。濟涕泣曰：「幾負吾兒！」於是乃見孫阿，具語其事。阿不懼當死，而喜得為泰山令，惟恐濟言不信也。曰：「若如節下言，阿之原也。不知賢子欲得何職？」濟曰：「隨地下樂者與之。」阿曰：「輒當奉教。」乃厚賞之，言訖遣還。濟欲速知其驗，從領軍門至廟下，十步安一人，以傳阿消息。辰時傳阿心痛，巳時傳阿劇，日中傳阿亡。濟泣曰：「雖哀吾兒之不幸，且喜亡者有知。」後月餘，兒復來語母曰：「已得轉為錄事矣。」

## 評
*《三國志》評曰︰程昱、郭嘉、董昭、劉曄、蔣濟才策謀略，世之奇士，雖清治德業，殊於荀攸，而籌畫所料，是其倫也。

## 考
*《三國志·蔣濟傳》
*《晉書》

分類:曹魏列傳
垣墉

**垣墉**，亦作**𥥣**、**𩫧**、**𩰵**、**𩍻**，今謂，一壁也，多以石、木、磚等物成之。

## 注
### 康熙字典
𩫧【唐韻】雨元切【集韻】【韻會】于元切，𠀤音袁。𤰞曰垣，高曰墉牆也。【釋名】援也。人所依阻，以爲援衞也。【詩·大雅】大師維垣。【左傳·襄三十一年】子產盡壤其館之垣，而納車馬焉。

又星有上中下三垣。【史記·天官書】上垣太微宮垣十星，東垣北上相，名左掖門，西垣北上將，名右掖門。【唐書·權德輿傳】左右掖垣，承天子誥命，中垣紫微宮垣十五星，左右掖與太微垣同。【湘山野錄】藝祖居潛日，爲趙普飮，居席左。𨻰搏怒曰：紫微垣一小星，居上次，可乎。斥之，使居帝右。下垣天市宮垣二十二星。【癸辛雜誌】揚州分野，正値天市垣，所以人多好市。

又古邑名。【一統志】垣卽周召分陝處，宋攺曰垣曲。

又東垣，秦縣。【史記·高帝紀】代相𨻰豨反，帝親征，豨將以東垣降，因攺曰眞定。

又玉名。【騈雅】嬰垣，美玉。【山海經】羭次之山，其陽多嬰垣之玉。

又姓。漢西河太守垣恭。

又【集韻】胡官切，音桓。義同。亦作𥥣。

又【易林】噂噂所言，莫如我垣。歡嘉堅固，可以長安。◎按言垣本元韻，安字宜叶音鴛。《正字通》垣攺音延，安音煙，則言字錯入先韻矣。

又叶夷然切，音延。【劉楨·贈徐幹詩】誰謂相去遠，隔此西掖垣。拘限淸切禁，中情無由宣。

### 說文解字
(垣)牆也。此云垣者。牆也。渾言之。牆下日垣蔽也。析言之。垣蔽者、牆又爲垣之蔽也。垣自其大言之。牆自其高言之。从土。𠄢聲。雨元切。十四部。

(𩫧)籒文垣。从𩫖。

## 據
螮蝀

**螮蝀**，或曰**蝃蝀**，**虹**之別呼，為一現象也，常於雨後見於空中。《注疏》曰：「」

## 據
硎

**硎**者，鑄器之灋也，乃一砥石，用以利刀。
## 注
### 康熙字典
【廣韻】戸經切【集韻】【韻會】乎經切【正韻】奚經切，音形。砥石。【莊子·養生主】刀刃若新發於硎。

又谷名。【尚書·序疏】始皇令冬月種瓜於驪山硎谷之中溫處。

又【廣韻】客庚切。同阬。【左思·吳都賦】左稱彎崎，右號臨硎。【註】彎崎，宮東門。臨硎，宮西門。
### 說文解字
(硎)鑄器之灋也。以木爲之曰模，以竹曰笵，以土曰型。引申之爲典型。叚借㓝字爲之，俗作刑。非是。詩毛傳屢云㓝，法也。又或叚形爲之。左傳引詩形民之力，而無醉飽之心，謂程量其力之所能爲而不過也。从土㓝聲。戶經切。十一部。
## 據
冰

**冰**者，水之固態也，其色透澈。河中者曰**凌**。

## 書證

戰戰兢兢、如臨深淵、如履薄冰。君子曰：學不可以已。青、取之於藍，而青於藍；冰、水為之，而寒於水。君設大盤造冰焉，大夫設夷盤造冰焉，士并瓦盤無冰，設床襢笫，有枕。含一床，襲一床遷尸於堂又一床，皆有枕席——君大夫士一也。東風解凍，蟄蟲始振，魚上冰，獺祭魚，鴻雁來。

## 據
徐榮 (東漢)

**徐榮**，幽州遼東襄平人（或言玄菟），漢末董卓中郎將也，薦襄平公孫度為遼東太守。

後於汴水敗曹操，同李蒙四出虜掠。榮遇孫堅於梁，與戰，破堅，生擒潁川太守李旻，亨之。

初平三年，董卓為王允所弒，聞李傕攻至，榮奉允令同胡軫擊傕於新豐，榮戰死，軫以眾降。

## 考
*《三國志》
*《後漢書》
屨

**履**者，一曰**屨**，衣物也，著於足。

## 注
### 康熙字典
【唐韻】九遇切【集韻】【韻會】俱遇切【正韻】居御切，𠀤音句。【說文】履也。从履省，婁聲。

又鞮也。【徐曰】鞮，革履也。【釋名】屨，拘也，所以拘足也。【周禮·天官】屨人掌王及后之服屨。【註】複下曰舄，禪下曰屨。【疏】複下謂重底，禪下謂禪底也。【儀禮·士喪禮】夏葛屨，冬白屨。【禮·曲禮】侍坐於長者，屨不上於堂。

又【增韻】同鞻。【周禮】有鞮鞻氏。

### 說文解字
(屨)𡳐也。晉蔡謨曰：今時所謂𡳐者，自漢以前皆名屨。左傳：踊貴屨賤，不言𡳐賤。禮記：戶外有二屨，不言二𡳐。賈誼曰：冠雖敝，不以苴𡳐，亦不言苴屨。詩曰：糾糾葛屨，可以𡳐霜。屨，舄者一物之別名，𡳐者足踐之通稱。按蔡說極精。易、詩、三禮、春秋傳、孟子皆言屨，不言𡳐。周末諸子，漢人書乃言𡳐。詩，易凡三𡳐，皆謂踐也。然則𡳐本訓踐，後以爲屨名，古今語異耳。許以今釋古，故云古之屨卽今之𡳐也。周禮：屨人，掌爲舄屨。鄭云：複下曰舄，襌下曰屨。古人言屨以通於複，今世言屨以通於襌。俗易語反與。方言：屝屨麤𡳐也，𡳐其通語也。从𡳐省，婁聲。九遇切。古音在四部。一曰鞮也。革部鞮下曰：屨也。二字爲轉注。方言曰：襌者謂之鞮。

## 據
關興

**關興**字**安國**，漢壽壯繆侯羽次子也，羽歿後襲爵。

少有名聲，得漢相諸葛亮器重，弱冠任侍中、中監軍，數年後亡，嫡子統襲嗣。又一庶子彝。

## 考
*《三國志》
牖

**牖**者，穿壁以木爲交窻也，以使光或空氣入室。據《說文》：在牆曰「牅」，在屋曰「囪」。窗，或從穴。

## 注
### 康熙字典
【唐韻】與久切【集韻】【韻會】以九切，𠀤音酉。【說文】穿壁以木爲交䆫也。从片戸甫。譚長以爲甫上日也。非戸也。牖所以見日。【廣韻】向也。【易·坎卦】納約自牖。【詩·召南】宗室牖下。

又【詩·大雅】天之牖民。【傳】牖，道也。【疏】牖與誘通故以爲導也。

又地名。【史記·陳平世家】陽武戸牖鄕人也。

又與羑通。【前漢·景十三王傳】文王拘于牖里。

### 說文解字
(牖)穿壁㠯木爲交窗也。交窗者、以木横直爲之。卽今之窗也。在牆曰牖。在屋曰窗。此則互明之。必言以木者、字从片也。古者室必有戶有牖。牖東戶西。皆南鄉。毛詩曰。向、北出牖也。北或有穴通明。至冬塞之。然士虞禮祝啓牖鄉注云。鄉、牖一名。明堂位達鄉注。牖屬。是南牖亦名向。士喪禮。寢東首於墉下。喪大記作北墉下。今本墉皆譌牖。非也。牖所以通明。故叚爲誘。召南吉士誘之、大雅天之牖民傳皆訓曰。道也。道卽導。从片。戶甫聲。葢用合韵爲聲也。與久切。三部。譚長㠯爲譚長者、博采通人之一。甫上。句。日也。非戶也。牖所㠯見日。說从日之意也。許篆作牖。而偁譚說者、字久从戶作。譚說有理。故偁之。

## 據
劉陶季治

魏平原太守**劉陶**字**季治**，大鴻臚曄幼子也。

陶善名稱，有大辯，曹爽時為選部郎，鄧颺之徒稱之以為伊、呂。當此之時，其人意陵青雲，陶謂傅玄曰：「仲尼不聖。何以知其然？智者圖國；天下群愚，如弄一丸於掌中，而不能得天下。」玄以其言大惑，不復詳難也，謂之曰：「天下之質，變無常也。今見卿窮」，爽之敗，陶退居裏舍，乃謝其言之過。

毌丘儉之起也，司馬師以問陶。陶答：「依違大將軍。」怒曰：「卿平生與吾論天下事，至於今日而更不盡乎！」乃出為平原太守，竟為師追殺。

## 考
*《傅子》
*《晉紀》
樊震

**樊震**，魏末晉初將也，晉初任積射將軍。

咸寧中，震為西戎牙門，得見辭，晉武帝問震所由進，震自陳曾為鄧艾伐蜀時帳下將，帝遂尋問艾，震具申艾之忠，言之流涕。

## 考
*《三國志》

分類:晉列傳
諸葛喬

**諸葛喬**字**仲慎**，吳大將軍瑾次子。

少與兄恪俱有名於時，論者以為喬才不及兄，而性業過之。初，瑾弟亮年逾四十未有子，求喬為嗣，瑾啟吳王孫權遣喬來西，亮以喬為己適子，故易其字為**伯松**。拜為駙馬都尉，隨亮至漢中，亮請霍弋為記室，喬同弋共周旋游處。

亮與兄瑾書曰：「喬本當還成都，今諸將子弟皆得傳運，思惟宜同榮辱。今使喬督五六百兵，與諸子弟傳於谷中。」書在陳壽《諸葛亮集》。

《三國志》言喬「年二十五，建興元年卒」，然多者證以建興六年卒為實。有子攀。後兄弟等見誅於吳，子孫皆盡，而亮自有胄裔（瞻），故攀還復為瑾後。

## 家屬

*諸葛珪，喬祖父。
*諸葛瑾，喬父。
*諸葛亮，喬適父。
*諸葛恪，喬兄。
*諸葛融，喬弟。
*諸葛攀，喬子。

## 考
*《三國志》

分類:蜀漢列傳
芎藭

**芎藭**，血中氣藥也，辛以散之，故氣鬱者宜之。《左傳》言麥鞠、鞠藭御濕，治河魚腹疾。予治濕瀉，每加二味，其應如響也。血痢已通而痛不止者，乃陰虧氣鬱，藥中加芎為佐，氣行血調，其病立止。

《本草匯言》：「芎藭，上行頭目，下調經水，中開鬱結，血中氣藥，嘗為當歸所使，非第治血有功，而治氣亦神驗也；味辛性陽，氣善走竄而無陰凝粘滯之態，雖入血分，又能去一切風，調一切氣。」

## 效
活血行氣，祛風止痛。

主中風入腦，頭痛，寒痹，筋攣急，金瘡，婦人血閉無子。

## 忌
凡陰虛火旺，多汗，及月經過多者，應慎用。
冠

**冠**者，一曰**冕**、**弁**，衣物也，著於首，作護首、遮日、防雨、阻麈之用。

## 據
劉陶子奇

**漢諫議大夫中陵鄉侯劉陶**字**子奇**，一名**偉**，穎川穎陰人，濟北貞王勃之後也。

## 生平
陶為人居簡，不修小節。所與交友，必也同志。好尚或殊，富貴不求合；情趣苟同，貧賤不易意。同宗劉愷，以雅德知名，獨深器陶。

時大將軍梁冀專朝，而漢桓帝無子，連歲荒饑，災異數見。陶時游太學，乃上疏陳事，書奏不省。

時有上書言人以貨輕錢薄，故致貧困，宜改鑄大錢。事下四府腢僚及太學能言之士。陶上議，帝竟不鑄錢。

後陶舉孝廉，除順陽長。縣多奸猾，陶到官，宣募吏民有氣力勇猛，能以死易生者，不拘亡命奸臧，於是剽輕劍客之徒過晏等十餘人，皆來應募。陶責其先過，要以後效，使各結所厚少年，得數百人，皆嚴兵待命。於是覆案奸軌，所發若神。以病免，吏民思而歌之曰：「邑然不樂，思我劉君。何時復來，安此下民。」

陶明《尚書》、《春秋》，為之訓詁。推三家尚書及古文，是正文字七百餘事，名曰中文尚書。

頃之，拜侍御史。靈帝宿聞其名，數引納之。時鉅鹿張角偽托大道，妖惑小民，陶與奉車都尉樂松、議郎袁貢連名上疏言之，曰：「聖王以天下耳目為視聽，故能無不聞見。今張角支黨不可勝計。前司徒楊賜奏下詔書，切敕州郡，護送流民，會賜去位，不復捕錄。唯會赦令，而謀不解散。四方私言，雲角等竊入京師，覘視朝政，鳥聲獸心，私共鳴呼。州郡忌諱，不欲聞之，但更相告語，莫肯公文。宜下明詔，重募角等，賞以國土。有敢迴避，與之同罪。」帝殊不悟，方詔陶次第春秋條例。明年，張角反亂，海內鼎沸，帝思陶言，封中陵鄉侯，三遷尚書令。以所舉將為尚書，難與齊列，乞從冗散，拜侍中。以數切諫，為權臣所憚，徙為京兆尹。到職，當出修宮錢直千萬，陶既清貧，而恥以錢買職，稱疾不聽政。帝宿重陶才，原其罪，征拜諫議大夫。　　

是時天下日危，寇賊方熾，陶憂致崩亂，復上疏，曰其八事，大較言天下大亂，皆由宦官。宦官事急，共讒陶曰：「前張角事發，詔書示以威恩，自此以來，各各改悔。今者四方安靜，而陶疾害聖政，專言妖驅。州郡不上，陶何緣知？疑陶與賊通情。」於是收陶，下黃門北寺獄，掠按日急。

陶自知必死，對使者曰：「朝廷前封臣雲何？今反受邪譖。恨不與伊﹑呂同疇，而以三仁為輩。」遂閉氣而死，天下莫不痛之。司徒東海陳耽亦以非罪與陶俱死。

陶著書數十萬言，又作七曜論﹑匡老子﹑反韓非﹑復孟軻，及上書言當世便事﹑條教﹑賦﹑奏﹑書﹑記﹑辯疑，凡百餘篇。

## 考
*《後漢書》

分類:漢列傳
馮習

**馮習**字**休元**，南郡人也，隨劉備入蜀。章武元年，備東征吳，習同吳班破李異、劉阿等將，次年為領軍，統諸軍，大敗於猇亭，為潘璋斬。延熙四年，楊戲《季漢輔臣贊》責習「輕寇（指吳軍）」。

## 考
*《三國志》

## 見
*張南
檣

**檣**者，一曰**桅**，長杆也，立於舟中，用以撐颿。

## 辨名
又名**檣竿**、**桅杆**。

## 據
岳陽樓記

**《岳陽樓記》**，范仲淹之記也，北宋一〇四六年間作成。

## 文






## 據
*《范文正公集/卷07》
鵔鸃

**鵔鸃**者，一説同**鸑鷟**，古時之一鳥也，鳳屬，似山雞而小冠，背毛黃，腹下赤，項綠，色鮮明。傳鵔鸃能吐人言，凡見之者則不祥矣。

## 據

分類:雉科
鶩

**鶩**者，野鴨也，屬鳥綱、雁形目、鴨科。其肉味甘，性冷，有補虛，除熱，調和臟腑，通利水道，定小兒抽風，解丹毒，止熱痢，生肌斂瘡。和蔥、豆豉同煮，除心中煩熱之效。

## 據
欃槍

**欃槍**者，又曰**彗、天欃**，星也，高居天上，爍於空中。古人惡之，皆視其為不祥之兆。

## 書證
*《爾雅·釋天》：「彗星為欃槍。」
*《淮南子·俶真訓》：「欃槍衡杓之氣，莫不彌靡而不能為害。”高誘注：「欃槍，彗孛也。」
*《漢書·天文志》：「孝文後二年正月壬寅，天欃夕出西南。占曰：『為兵喪亂。』」 
*宋文天祥《有感》詩：「夜涼看星斗，何處是欃槍？」
*明夏完淳《哀燕京》詩：「一出乾清翠華列，仰視欃槍大如月。」  
*《文選·張衡〈東京賦〉》：「欃槍旬始，群凶靡餘。」李善注：「欃槍，星名也。謂王莽在位如妖氣之在天。」
*唐杜甫《奉送郭中丞兼太僕卿充隴右節度使三十韻》：「幾時回節鉞，戮力掃欃槍。」
*明 沈壽民 《江上行》： 「我生不及全盛時，攘攘欃槍天步危。屠城掠邑義士死，日月無光天地悲。」
*清錢謙益《幹將行》：「鬼怪相戒匿形影，欃槍不敢爭妖躔。」
*唐唐堯臣《金陵懷古》：「欃槍如雲勃，鯨鯢旋自曝。」
醢

**醢**者，**肉**也，常用以佐酒。凡作醢者，必先膊乾其肉，乃後莝之，雜以粱麴及鹽，漬以美酒，塗置甁中，百日則成。醢宜鹹，客若歠之，則淡也。

## 類
醢分七類，下列：
*醓醢
*蠃醢
*蠯醢
*蜃蚳醢
*兔醢
*魚醢
*鴈醢

## 刑
醢除飲酒肴饈，又指一刑；始於殷商，細臠其肉，肉盡至骨，痛不欲生，然後斬首，製成脯醢，謂之**醢刑**。

## 據
丘遲

**丘遲**字**希範**，梁吳興烏程人也。父靈鞠，有才名，仕齊官至太中大夫。

遲八歲便屬文，靈鞠常謂「氣骨似我」。黃門郎謝超宗、徵士何點並見而異之。及長，州辟從事，舉秀才，除太學博士。遷大司馬行參軍，遭父憂去職。服闋，除西中郎參軍。累遷殿中郎，以母憂去職。服除，復爲殿中郎，遷車騎錄事參軍。高祖平京邑，霸府開，引爲驃騎主簿，甚被禮遇。時勸進梁王及殊禮，皆遲文也。高祖踐阼，拜散騎侍郎，俄遷中書侍郎，領吳興邑中正，待詔文德殿。時高祖著《連珠》，詔羣臣繼作者數十人，遲文最美。天監三年，出爲永嘉太守，在郡不稱職，爲有司所糾，高祖愛其才，寢其奏。四年，中軍將軍臨川王宏北伐，遲爲諮議參軍，領記室。時陳伯之在北，與魏軍來距，遲以書喻之，伯之遂降。還拜中書郎，遷司徒從事中郎。七年，卒官，時年四十五。所著詩賦行於世。

## 據
《梁書·丘遲傳》

分類:南朝列傳
眭固

**眭固**字**白兔**，薊州人也。原黑山賊，同于毒、白繞成名，共袁術擊東郡，為曹操敗，奔張楊。

張楊為楊醜弒，欲應操，固殺醜，將其眾，欲北合袁紹。屯射犬，時有巫誡固曰：「將軍字兔而此邑名犬，兔見犬，其勢必驚，宜急移去。」固不從。操遣史渙等邀擊，射犬破，固為渙等所斬，眾為操收之。

## 考
*《三國志》
*《資治通鑑》

分類:漢列傳
涕

**涕**，一曰**淚**者，目之液也。五臟六腑津液皆上滲於目。凡悲哀笑咳，則火激於中，心系急而臟腑皆搖；搖則宗脈感而液道開，津上溢，故涕泣出焉。正如甑上水滴之意也。

## 注
### 康熙字典
【唐韻】【正韻】他禮切【集韻】【韻會】土禮切，𠀤音體。【說文】泣也。【玉篇】目汁出曰涕。【詩·邶風】泣涕如雨。

又竹名。【東方朔·神異經】南方荒中有涕竹。

又兆卦之名。【史記·宋世家】乃命卜筮曰涕。【索隱】涕音亦，尚書作驛。孔安國曰：氣絡繹連續。

又【集韻】待禮切，音弟。

又【廣韻】【集韻】【韻會】【正韻】𠀤他計切，音替。義𠀤同。

### 說文解字
(涕)泣也。按泣也二字、當作目液也三字。轉寫之誤也。毛傳皆云。自目出曰涕。篇、韵皆云。目汁。泣非其義。从水。弟聲。他禮切。十五部。

## 據
劉璋

**劉璋**字**季玉**，漢陽城侯焉幼子也，母費氏。
## 生平
初為奉車都尉，皆從獻帝在長安，焉託疾召璋，璋自表省焉，焉遂留璋不還，後焉死，璋代為刺史。

時張魯稍驕恣，不承順璋，璋殺魯母及弟，遂為讎敵。璋累遣龐羲等攻魯，數為所破。魯部曲多在巴西，故以羲為巴西太守，領兵禦魯。

璋與龐羲有舊，又免璋諸子於難，故璋厚德羲，以羲為巴西太守，遂專權勢。後羲與璋情好攜隙，趙韙稱兵內向，眾散見殺，皆由璋明斷少而外言入故也。後羲與璋情好攜隙，趙韙稱兵內向，眾散見殺，皆由璋明斷少而外言入故也。

先是，南陽、三輔人流入益州數万家，收以為兵，名曰東州兵。璋性寬柔，無威略，東州人侵暴舊民，璋不能禁，政令多闕，益州頗怨。趙韙素得人心，璋委任之。韙因民怨謀叛，乃厚賂荊州請和，陰結州中大姓，與俱起兵，還擊璋。蜀郡、廣漢、犍為皆應韙。璋馳入成都城守，東州人畏威，咸同心並力助璋，皆殊死戰，遂破反者，進攻韙於江州。韙將龐樂、李異反殺韙軍，斬韙。

漢朝聞益州亂，遣五官中郎將牛亶為益州刺史；徵璋為卿，不至。

璋聞曹操征荊州，已定漢中，遣河內陰溥致敬於操。加璋振威將軍，兄瑁平寇將軍。瑁狂疾物故。璋復遣別駕從事蜀郡張肅送叟兵三百人並雜御物於操，操拜肅為廣漢太守。璋復遣別駕張松詣操，操時已定荊州，走劉備，不復存錄松，松以此怨。會操軍不利於赤壁，兼以疫死。松還，疵毀操，勸璋自絕，因說璋曰：「劉豫州，使君之肺腑，可與交通。」璋皆然之，遣法正連好劉備，尋又令正及孟達送兵數千助備守禦，正遂還。後松復說璋曰：「今州中諸將龐羲、李異等皆恃功驕豪，欲有外意，不得豫州，則敵攻其外，民攻其內，必敗之道也。」璋又從之，遣法正請備。璋主簿黃權陳其利害，從事廣漢王累自倒縣於州門以諫，璋一無所納，敕在所供奉備，備入境如歸。

備至江州北，由墊江水詣涪，去成都三百六十里，是歲建安十六年也。璋率步騎三萬馀人，車乘帳幔，精光曜日，往就與會；先主所將將士，更相之適，歡飲百馀日。璋資給先主，使討張魯，然後分別。璋以米二十萬斛，騎千匹，車千乘，繒絮錦帛，以資送備。

明年，備至葭萌，還兵南向，所在皆克。十九年，進圍成都數十日，城中尚有精兵三萬人，谷帛支一年，吏民咸欲死戰。璋言：「父子在州二十馀年，無恩德以加百姓。百姓攻戰三年，肌膏草野者，以璋故也，何心能安！」遂開城出降，群下莫不流涕。備遷璋於南郡公安，盡歸其財物及故佩振威將軍印綬。孫權殺關羽，取荊州，以璋為益州牧，駐秭歸，頓尋卒。
## 子女
*循，璋長子。
*闡，又名緯，循弟。
*一女，費觀妻。
## 考
*《三國志》
張松子喬

**張松**字**子喬**，成都人，廣漢太守肅弟，劉璋之士也。松為人短小，放蕩不治節操，然識達精果，有才幹。

松任別駕，為劉璋詣曹操，操時已定荊州，走劉備，松不為操禮，而操主簿楊脩深器之，白操闢松，操不納。脩以操所撰兵書示松，松宴飲之間一看便闇誦。脩以此益異之，後松以操冷遇怨還。

建安十六年，璋遙聞曹操將遣鍾繇等向漢中討張魯，內懷恐懼。時松勸璋自絕，說璋曰：「曹公兵強無敵於天下，若因張魯之資以取蜀土，誰能御之者乎？」璋曰：「吾固憂之而未有計。」因說璋曰：「劉豫州，使君之宗室而曹公之深讎也，善用兵，若使之討魯，魯必破。魯破，則益州強，曹公雖來，無能為也。」璋皆然之，遣法正連好劉備，尋又令正及孟達送兵數千助備守禦，正遂還。後松復說璋曰：「今州中諸將龐羲、李異等皆恃功驕豪，欲有外意，不得豫州，則敵攻其外，民攻其內，必敗之道也。」璋又從之，遣法正請備。

備既前見松，後得法正，皆厚以恩意接納，盡其殷勤之歡。因問蜀中闊狹，兵器府庫人馬眾寡，及諸要害道里遠近，松等具言之，又畫地圖山川處所，由是盡知益州虛實也。及備見璋，松令正白備，及謀臣龐統進說，便可於會所襲璋。

松書與備及正曰：「今大事垂可立，如何釋此去乎！」兄肅，懼禍逮己，白璋發其謀。於是璋收斬松，備怒曰：「君矯殺吾內主乎！」，嫌隙始構矣。

又小說《三國演義》言其字**永年**，為眾悉知，然非史實。

子表，或兄肅子，蜀漢名士也。

## 據

## 考
*《三國志》
*《華陽國志》
晝寢

**晝寢**，乃於晝時或午後作少頃之寐，有怡情、醒腦、提神之效。晝寢亦有他用，如：

* 避晝時之炎。
* 中醫云晝寢養陽。《老老恆言》曰：「每日時至午，陽氣漸消，少息所以養陽；時至子，陽氣漸長，熟睡所以養陰也」。

## 據
*宰予晝寢
張任

**張任**，蜀郡人，家世寒門。少有膽勇，有志節，仕州為從事。

建安十九年，任為劉璋同劉璝、冷苞、鄧賢率精兵拒捍劉備於涪，為備所破，退與璋子循守雒城。任勒兵出於雁橋，戰复敗。禽任。備聞任之忠勇，令軍降之，任厲聲曰：「老臣終不復事二主矣。」乃殺之。備嘆惜焉。

後人嘆任貞勇，自晉元康為任修墓，今存於四川廣漢。

## 考
*《三國志》
*《益部耆舊雜記》
開羅

縮圖|開羅市景，尼羅河畔
**開羅**，埃及之京，國中至邑。三省共遘：開羅省、吉薩省並蓋勒尤卜省。合所及郊郭，有居民九百七十萬，非洲之最，大食之首，居寰宇諸邑之十六。開羅之史，可溯諸古埃及，以吉薩金字塔、古都孟斐斯俱在焉。

西元九百六十九年，綠衣大食肇建開羅；今開羅之所在，古都赫利奧波利斯也，遺跡今見於開羅舊邑。西元九百七十三年，綠衣大食遷都於是，易其名為「開羅」，意為「凱旋之都」也。

吞尼羅河，接三角洲，負非洲一隅，面地中海，歷來為文京治所，或稱「千光塔邑」。以其見治於歷朝，奉回回教，清真寺興於開羅焉。寰宇要都學網以開羅為「乙上」等寰宇要都。大食影戲、音樂，開羅開其先，居其至盛。天下大學，次古者艾資哈爾大學，亦於是焉。媒體、商號、團體，行於國際者，多設區部於開羅。大食聯盟，自其創始，常設總部於此，未久駐他處。開羅，巨邑也，因水土污濁，車舟壅塞。開羅地鐵，非洲唯二，其二在阿爾及利亞阿爾及爾；乘者居寰宇地鐵之十五，年計乘次十億。二〇〇五年，開羅食貨往還，居中東諸邑首；一〇年，《外交策略》寰宇要都榜列以為寰宇第四十三。

## 據
林秀貞

**林秀貞**者，其人有三。

*古有
**日本武士林秀貞
*今有
**農者林秀貞
**跆拳道林秀貞
林秀貞 (日本)

佐渡守**林秀貞**，又**新五郎**、**通勝**也，尾張林氏士族者，永正十年誕，為織田信秀重臣，嫡子信長元服，任家老。時秀貞惡信長行異，故信秀薨欲立信長弟信行。

弘治元年，信長破故主織田信友，秀貞任那古野守，並柴田勝家立信行，次年為稻生信長敗，秀貞同勝家從謝之。後為清洲同盟外使，是安土城築為之筆頭。

天正八年，秀貞竟為信長咎信行事逐，居京都，名**南部旦馬**，或言秀貞居長島，同年十月十五日故。

## 親族
*通安，秀貞父
*美作守，秀貞弟
*通政，秀貞子

## 攷
*川口素生，《戰國名物家臣列傳》，學習研究社〈學研M文庫〉，2008年。
雨花臺

**雨花臺**在江蘇南京市南。據岡阜最高處。遙瞰大江。俯臨城市。為金陵扼要之地。相傳梁武帝時。有法師講經於此。感天雨花。故名。

## 據

分類:南京市
傅聲

**傅聲**，本名**張景賢**，又名**張富聲**，時香江為英土，故有英文名「**亞歷山大**」。邵氏武伶。公曆一九五四年十月二十日生於薄扶林，香江名賈、立法局議員、太平紳士張人龍之九子也。妻為歌伶甄妮。七一年出演電影《十四女英豪》，為導演張徹重，故徹建「長弓公司」使傅聲演《方世玉與洪熙官》主役而名。

八三年七月六日，傅聲同兄震聲、弟展鵬及影伶汪禹遊車本田喜美至清水灣道片場取相，震聲為駛者，竟自山覆，時港律無彊安全帶法，傅聲為音器折骨，骨刺心臟，腦震，明日不治遇卒。

八七年七月四日，甄取傅聲凍精誕女家平，隨母姓。

分類:英屬香港列傳
王家禧

**王家禧**者，英文名**艾方索**，民國十二年五月二十七日生於天津，父承斌，為北洋軍閥、東三省省長。家禧三十三年自北京輔大藝學卒業，為天津畫工，公曆一九五六年居香江，六二年著《老夫子》，假長子**澤**名作之，名遍中華、南亞等地，或有言其竊朋弟作，故多滋非議。今《老夫子》實為長子澤著。

八〇年代遷至美國，好釣魚、製陶物。二〇一七年元旦臟竭故。
張表伯達

**張表**字**伯達**，成都人，父松，或言肅子，肅為劉備惡之，松無子，表為劉備承松嗣。

表為名士，有威儀風觀，始名位與楊戲、程祁、楊汰齊，後至尚書，督庲降後將軍，以蜀郡張表為代故馬忠，加安南將軍；又以犍為楊戲為參軍，副貳之，先戲沒。

## 考
*《三國志》
張肅君矯

**張肅**字**君矯**，成都人，松兄也。肅有威儀，容貌甚偉，益州牧劉璋蜀郡別駕從事。

肅為璋遣送叟兵三百人並雜御物於曹操，操闢肅丞相府椽，拜為廣漢太守。後弟松欲獻圖叛璋，肅懼禍逮己，白璋發其謀。於是璋收斬松。劉備悉事，怒曰：「君矯殺吾內主乎！」

璋敗，肅為備所惡，廢黜不用。有子表，或為松子，《華陽國志》曰「松無子，先主以表承其嗣。」

## 考
*《三國志》
*《華陽國志》
浩周

**浩周**字**孔異**，上黨人。建安中仕為蕭令，至徐州刺史。

建安二十四年，周領護于禁軍，同司馬東里袞軍沒，為關羽所得。孫權襲羽，並得周，甚禮之。

二十五年，周等又俱歸魏，有詔皆見之。曹丕問周等，周以為權必臣服，而袞謂其不可必服。丕悅周言，以為有以知之。是歲冬，丕受漢禪，遣使以權為吳王，詔使周與使者俱往。

周既致詔命，時與權私宴，謂權曰：「陛下未信王遣子入侍也，周以闔門百口明之。」權因字謂周曰：「浩孔異，卿乃以舉家百口保我，我當何言邪？」遂流涕沾襟。及與周別，又指天為誓。周還之後，權不遣子而設辭，丕乃久留其使。

丕欲遣辛毗、桓階結吳，強權質子，權固辭，丕怒，欲攻吳，為劉曄勸止。十月，權謝之，徵周為太子登請婚宗室，欲使孫邵、張昭遣登入京。丕再強之，權改元黃武拒守。自是之後，丕既彰權罪，周亦見疏遠，終身不用。

## 考
*《三國志·孫權傳》
*《魏略》
東里袞

**東里袞**，或名**襃**，子產後，南陽太守也。

建安二十三年，南陽閒苦繇役，侯音執太守袞與吏民共反，與關羽連和，袞同應餘出城，餘命絕，袞為音得。南陽功曹宗子卿往說音曰：「足下順民心，舉大事，遠近莫不望風；然執郡將，逆而無益，何不遣之。吾與子共勠力，比曹公軍來，關羽兵亦至矣。」音從之，即釋遣袞。子卿因夜踰城亡出，遂與袞收餘民圍音，會曹仁軍至，共滅之，袞得五百人，為田豫免。

二十四年，任于禁軍司馬，同護軍浩周軍沒，為關羽所得。孫權襲羽，並得袞、周。二十五年歸魏，有詔皆見之。曹丕問袞等，周以為權必臣服，而袞謂其不可必服。丕悅周言，以為有以知之，後袞事佚。

## 考
*《三國志》
建安丁酉大疫

漢獻帝**[[二一七年|建安丁酉]]**冬，有星孛于東北，是歲**大疫**，死傷數多，以千萬計。

曹植《說疫氣》曰：「建安二十二年，厲氣流行，家家有僵尸之痛，室室有號泣之哀。或闔門而殪，或覆族而喪。或以為疫者鬼神所作。夫罹此者悉被褐茹藿之子，荊室蓬戶之人耳。若夫殿處鼎食之家，重貂累蓐之門，若是者鮮焉。此乃陰陽失位，寒暑錯時，是故生疫。而愚民懸符厭之，亦可笑。」

名醫張仲景《傷寒雜病論·序》曰：「余宗族素多，向餘二百。建安紀年以來，猶未十稔，其死亡者，三分有二，傷寒十居其七。」

時魏王操有令：「去冬天降疫癘，民有凋傷，軍興于外，墾田損少，吾甚憂之。其令吏民男女：女年七十已上無夫子，若年十二已下無父母兄弟，及目無所見，手不能作，足不能行，而無妻子父兄產業者，廩食終身。幼者至十二止，貧窮不能自贍者，隨口給貸。老耄須待養者，年九十已上，復不事，家一人。」

## 名逝者
除孔融、阮瑀建安七子者已故，餘王粲、徐幹、陳琳、應瑒、劉楨繼而患故。曹丕致吳質書：「昔年疾疫，親故多離其災，徐陳應劉，一時俱逝，痛可言邪！」

司馬懿兄兗州刺史朗征吳，到居巢，軍中有疫。即躬親巡視，致藥於疾卒焉。或言孫權屬橫江將軍漢昌魯肅及偏將凌統患故。

## 考
*《三國志》

分類:漢紀事
郝凱

**郝凱**，魏將太原昭獨子也。

時昭會病故，凱為昭遺令誡曰：「吾爲將，知將不可爲也。吾數發冢，取其木以爲攻戰具，又知厚葬無益於死者也。汝必斂以時服。且人生有處所耳，死復何在邪？今去本墓遠，東西南北，在汝而已。」

## 考
*《魏略》
李邈漢南

**李邈**字**漢南**，廣漢郪人，三龍之兄也，官至犍為太守、丞相參軍、安漢將軍。裴松之案耆舊所記，邈性狂直，故不號三龍者。

漢末仕劉璋，任牛鞞長。劉備領益牧，邈為從事，正旦命行酒，得進見，讓備曰：「振威以將軍宗室肺腑，委以討賊，元功未效，先寇而滅；邈以將軍之取鄙州，甚為不宜也。」備曰：「知其不宜，何以不助之？」邈曰：「匪不敢也，力不足耳。」有司將殺之，諸葛亮為請，得免。

建興六年，亮西征。馬謖在前敗績，亮將殺之，邈諫以「秦赦孟明，用伯西戎，楚誅子玉，二世不競」，失亮意，還蜀。

十二年，亮卒，劉禪素服發哀三日，邈上疏曰：「呂祿、霍、禹未必懷反叛之心，孝宣不好為殺臣之君，直以臣懼其偪，主畏其威，故奸萌生。亮身杖強兵，狼顧虎視，五大不在邊，臣常危之。今亮殞沒，蓋宗族得全，西戎靜息，大小為慶。」禪怒，下獄誅之。

## 評
常璩《華陽國志·卷十中》評：「漢南哽哽，天奪其守。詵詵彥造，或哲或友。昭德音芳，垂名厥後。」

任乃強《華陽國志校補圖注》評：「《常志》於罪誅者例不贊，《目錄》亦不收。惟於彭羕、李邈讚之，意以為冤故也。」

王士騏評：「邈之免死，亮之力也；而一言失意，直以狼虎目之，邈真險人哉！」

## 考
*《三國志》
*《華陽國志》

## 弟
邈有三弟，稱三龍，一龍早故佚名：
*李邵
*李朝
橋田壽賀子

**橋田壽賀子**，日本人也，以劇作聞。大正十四年五月十日生於日治朝鮮京城。

九歲為學歸日，自大阪府立泉陽高中、女子大學畢業。復肄業於早稻田大學。昭和二十四年士於松竹腳本部。

導演電視劇《阿信》，由是名世。其所製作，如《女太閣記》《春日局》《命》《冷暖人間》等，屢獲嘉獎。

夫岩崎嘉一，為東京放送製者，平成元年九月，癌歿。四年，任橋田立文化財團理事，五年，設橋田賞。令和三年二月，患淋巴瘤，四月四日歿於靜岡熱海，五日火葬，骨置於愛媛今治。

分類:日治朝鮮列傳
吳懿

漢車騎將軍濟陽侯**吳懿**字**子遠**，陳留長垣人，或言濟陽人也，名亞魏延。

懿少喪父，然其父與劉焉有舊，故舉家與同族吳班遷蜀地。懿為焉幼子璋中郎將，時妹莧嫁焉三子瑁，然瑁物故，後劉備得益州，莧亦改嫁備，懿任護軍、討逆將軍，蜀立為關中都督，莧為皇后。

建興六年，時街亭役，或諫用宿將懿、魏延，諸葛亮不聽，用馬謖，致敗。

八年，同延入羌中，破魏將郭淮、費曜。遷左將軍，徙亭侯，後封高陽鄉侯。十二年，亮歿，懿任車騎將軍、漢中太守、雍州刺史，假節，封**濟陽侯**，以王平為副。十五年卒。

## 家屬
*族父匡，仕何進
*族弟班
*妹穆皇后莧
*孫喬

## 據
*《三國志》
吳班

漢驃騎將軍綿竹侯**吳班**字**元雄**，陳留人，大將軍何進屬匡子也，以豪俠稱，官常亞族兄懿。

章武元年七月同劉備伐吳，同馮習破李異於巫，駐秭歸。二年春正月，班領千於平地駐營戰陸遜，然遜破備計。閏六月，歸白帝城。

建興九年，班同魏延、高翔為諸葛亮赴拒司馬懿，大破之，獲甲首三千級，玄鎧五千領，角弩三千一百張，懿還保營。八月署「督後部後將軍安樂亭侯臣吳班」黜李平，後為驃騎將軍、假節，封綿竹侯。

## 家屬
*父匡
*族兄懿
*穆皇后莧，懿妹也

## 考
*《三國志》
張繡

漢破羌將軍定侯**張繡**，武威祖厲人，驃騎將軍濟族子也。邊章、韓遂為亂涼州，金城麴勝襲殺祖厲長劉雋。繡為縣吏，間伺殺勝，郡內義之。遂招合少年，為邑中豪傑，董卓敗，濟與李傕等擊呂布，為卓報仇。繡隨濟，以軍功稍遷至建忠將軍，封宣威侯。濟屯弘農，士卒飢餓，南攻穰，為流矢所中死。繡領其眾，屯宛，與劉表合。

曹操南征，軍淯水，繡等敗舉眾降，乞徙軍就高道，道由操屯中。繡又曰：「車少而重，乞得使兵各被甲。」操信繡，皆聽之。操納濟妻，繡恨之，操聞其不悅，密有殺繡之計。計漏，繡乃嚴兵入屯，掩襲操，操不備，子昂、侄安民、將典韋沒。繡還保穰。操比年攻之，不克。

或《傅子》言繡有所親胡車兒，勇冠其軍。操愛其驍健，手以金與之。繡聞而疑操欲因左右刺之，遂反。

時曹操戰袁紹於官渡，繡從賈詡言，率衆歸操。操見之，喜，執繡同詡手，與歡宴，為子均取繡女，拜揚武將軍。繡力戰官渡有功，遷破羌將軍。從破袁譚於南皮，復增邑凡二千戶。是時天下戶口減耗，十裁一在，諸將封未有滿千戶者，而繡特多。從征烏丸於柳城，未至，薨，諡曰定侯。子泉嗣，坐與魏諷謀反誅，國除。

或《魏略》曰：五官丕數因請會，發怒曰：「君殺吾​​兄，何忍持面視人邪！」繡心不自安，乃自殺。

## 據
*《三國志·張繡傳》
*《三國志·賈詡傳》
魏諷

**魏諷**字**子京**。沛人也，有惑衆才，傾動鄴都，為鍾繇辟西曹掾，然同郡鄭泰之子袤言：「諷奸雄，終必為亂。」

建安二十四年九月，曹操征漢中，諷潛結徒黨，又與長樂衞尉陳禕謀襲鄴。未及期，禕懼，告之太子丕，誅諷，坐死者數十人，連及鍾繇、文欽、楊俊、劉廙、張繡子泉、王粲二子、宋忠等。

## 考
*《三國志·武帝紀·世語注》
曹昂

魏豐愍王諱**昂**字**子脩**，曹操長子也，母劉氏，早故，為丁氏養，鑠、清河長公主兄，年二十舉孝廉。

建安二年春正月，曹操到宛。張繡降，既而悔之，復反。操與戰，軍敗，操所乘馬名絕影，為流矢所中，傷頰及足，並中操右臂。昂不能騎，進馬於操，操故免，而昂為流矢所中，同族兄弟安民、將典韋遇害。

然丁氏思昂哭泣無節，操忿之，遣歸家，欲其意折。二十四年冬，操病重，曰「我前後行意，於心未曾有所負也。假令死而有靈，子脩若問我母所在，我將何辭以答！」及魏文丕立國祚，常曰「家兄孝廉，自其分也。若使倉舒在，我亦無天下。」

黃初二年，帝悼「追悼之懷，愴然攸傷。」追豐悼公。三年，以異母弟樊安公均之子琬繼嗣。五年，封王，太和三年，追豐愍王。

## 考
*《三國志》
亞馬遜河

縮圖|亞馬遜河
**亞馬遜河**，在南美洲。其流也，天下至巨，冠絕諸水。其長也，居諸水之次，亞尼羅河，一說水中至長。百年以來，人多以阿普里馬克河源密斯米雪山為亞馬遜河源。二〇一四年，考得秘魯曼塔羅河源魯米克魯茲山脈，乃亞馬遜河本源也。阿普里馬克、曼塔羅二水匯，合而為烏卡亞利河，復匯馬拉尼翁河於秘魯伊基托斯上游。巴西以外各國，多以是為幹流；巴西人呼其水為蘇里摩希，以其合內格羅河於瑪瑙斯水匯者為亞馬遜。瑪瑙斯者，亞馬遜上首邑也。亞馬遜水流之壯也，一秒之瀉，約合二十萬九千立方米；期年，則六千五百九十一立方千米；合天下次亞馬遜之七大河，莫能及也。寰宇川流入海之水，亞馬遜五分有其一。亞馬遜河盂也，天下最廣，幅員方七百萬里。獨取在巴西者，猶為至闊。亞馬遜入巴西處，流五一於入海處，已勝他水。
## 據

分類:美洲水文志
分類:基礎之文
魏太祖丁夫人

**丁夫人**，魏太祖武皇帝元配也，妹為夏侯淵妻，時昂母劉氏早故，故養昂、清河。昂亡於穰，丁常言：「將我兒殺之，都不復念！」遂哭泣無節。太祖忿之，遣歸家，欲其意折。後太祖就見之，夫人方織，外人傳雲「公至」，夫人踞機如故。太祖到，撫其背曰：「顧我共載歸乎！」夫人不顧，又不應。太祖卻行，立於戶外，復云：「得無尚可邪！」遂不應，太祖曰：「真訣矣。」遂與絕，欲其家嫁之，其家不敢。

初，丁夫人既為嫡，加有子修，丁視卞氏母子不足。卞氏為繼室，不念舊惡，因太祖出行，常四時使人饋遺，又私迎之，延以正坐而己下之，迎來送去，有如昔日。丁謝曰：「廢放之人，夫人何能常爾邪！」其後丁亡，後請太祖殯葬，許之，乃葬許城南。後太祖病困，自慮不起，嘆曰：「我前後行意，於心未曾有所負也。假令死而有靈，子修若問『我母所在』，我將何辭以答！」

## 據
*《三國志·后妃傳》
魏武宣皇后

魏武宣皇后**卞氏**，琅邪開陽人，本倡家，漢延熹三年十二月己巳生齊郡白亭，有黃氣滿室移日。父敬侯遠怪之，以問卜者王旦，旦曰：「此吉祥也。」

年二十，曹操於譙納后爲妾。後隨操至洛。及董卓爲亂，操微服東出避難。袁術傳太祖凶問，時操左右至洛者皆欲歸，后止之曰：「曹君吉凶未可知，今日還家，明日若在，何靣目復相見也？正使禍至，共死何苦！」遂從后言。操聞而善之。建安初，丁夫人廢，遂以卞氏爲繼室。諸子無母者，操皆令卞氏養之。

初，丁夫人旣爲嫡，加有子脩，丁視后母子不足。后爲繼室，不念舊惡，因太祖出行，常四時使人饋遺，又私迎之，延以正坐而己下之，迎來送去，有如昔日。丁謝曰：「廢放之人，夫人何能常爾邪！」其後丁亡，后請太祖殯葬，許之，乃葬許城南。

卞性約儉，不尚華麗，無文繡珠玉，器皆黑漆。操常得名璫數具，命后自選一具，后取其中者，操問其故，對曰：「取其上者爲貪，取其下者爲偽，故取其中者。」

又文帝丕爲太子，左右長御賀卞曰：「將軍拜太子，天下莫不歡喜，后當傾府藏賞賜。」卞曰：「王自以丕年大，故用爲嗣，我但當以免無教導之過爲幸耳，亦何爲當重賜遺乎！」長御還，具以語太祖。操恱曰：「怒不變容，喜不失節，故是最爲難。」

建安二十四年，拜爲王后，策曰：「夫人卞氏，撫養諸子，有母儀之德。今進位王后，太子諸侯陪位，羣卿上壽，減國內死罪一等。」二十五年，操崩，文帝即王位，尊后曰王太后，及踐阼，尊后曰皇太后，稱永壽宮。明帝叡即位，尊太后曰**太皇太后**。

黃初中，文帝欲追封太后父母，尚書陳羣奏曰：「陛下以聖德應運受命，創業革制，當永爲後式。案典籍之文，無婦人分土命爵之制。在禮典，婦因夫爵。秦違古法，漢氏因之，非先王之令典也。」帝曰：「此議是也，其勿施行。以作著詔下藏之臺閣，永爲後式。」

曹洪家富而性吝啬，文帝少時假求不稱，常恨之，遂以舍客犯法，下狱當死。羣臣并救莫能得。卞怒文帝「梁、沛之間，非子廉無有今日」，又謂郭女王曰：「令曹洪今日死，吾明日敕帝废后矣。」於是泣涕屡請，乃得免官削爵土。猶尚沒入其財產，太后又以爲言，後乃還之。

至太和四年春，明帝乃追謚太后祖父廣曰開陽恭侯，父遠曰敬侯，祖母周封陽都君及敬侯夫人，皆贈印綬。其年五月，后崩。七月，合葬高陵。

## 家屬
*祖父：開陽恭侯廣
*祖母：陽都恭君周氏
*父：敬侯遠
*夫：魏太祖武皇帝曹操
*子：
**魏文帝丕
**任城威王彰
**陳思王植
**蕭懷王熊
*女，皆進仕漢獻帝
**貴人憲
**獻穆皇后節
**貴人華
*弟
**昭烈將軍開陽侯秉
*侄：
**奉車都尉、游擊將軍加散騎常侍蘭
**子隆
**步兵校尉琳，封列侯
***侄孫女：元帝皇后卞氏，卞琳女
***曾侄孫女：高貴鄉公皇后卞氏，卞隆女

## 據
*《三國志》
曹洪

魏後將軍樂城恭侯**曹洪**字**子廉**，魏太祖操從弟也。洪伯父鼎爲尚書令，任洪爲蕲春長。

## 太祖福將
太祖起義兵討董卓，至荥陽，爲卓將徐榮所敗。太祖失馬，賊追甚急，洪下，以馬授太祖，太祖辞讓，洪曰：「天下可無洪，不可無君。」遂步從到汴水，水深不得渡，洪循水得船，與太祖俱濟，還奔譙。揚州刺史陳温素與洪善，洪將家兵千餘人，就溫募兵，得廬江上甲二千人，東到丹楊復得數千人，與太祖會龍亢。太祖征徐州，張邈舉兖州叛迎呂布。時大饑荒，洪將兵在前，先据東平、範，聚糧穀以繼軍。太祖討邈、布於濮陽，布破走，遂據東阿，轉擊濟陰、山陽、中牟、陽武、京、密十餘縣，皆拔之。以前後功拜鷹揚校尉，遷揚武中郎將。天子都許，拜洪諫議大夫。

太祖擊袁紹於官渡，同徐晃破祝臂，後太祖乃留洪與荀攸守。太祖自將攻破之，盡斬淳于瓊等。紹將張郃、高覽燒攻櫓降，紹遂棄軍走。郃之來，洪疑不敢受，攸謂洪曰：「郃計不用，怒而來，君何疑？」乃受之。

别征劉表，破表别將於舞陽、陰葉、堵陽、博望，有功，遷厲鋒將軍，封國明亭侯。累從征伐，拜都護將軍。

劉備遣將吳蘭屯下辯，太祖遣洪征之，以休爲騎都尉，參洪軍事。太祖謂曹休曰：「汝雖參軍，其實帥也。」洪聞此令，亦委事於休。備遣張飛屯固山，欲斷軍後。眾議狐疑，休曰：「賊實斷道者，當伏兵潛行。今乃先張聲勢，此其不能也。宜及其未集，促擊蘭，蘭破則飛自走矣。」洪從之，進兵擊蘭，大破斬之，飛果走。

文帝丕即位，爲衛將軍，遷驃騎將軍，進封野王侯，益邑千户，并前二千一百户，位特進；後徙封都陽侯。

## 坐獄之禍
始，洪家富而性吝啬，太祖爲司空時，以己率下，每歲發調，使本縣平貲。於時譙令平洪貲財與公家等，太祖曰：「我家赀那得如子廉耶！」

然文帝少時在東宮，尝從洪貸絹百匹，洪假求不稱意，常恨之，遂以舍客犯法，下獄當死，洪自必死，既得原，喜，上書謝曰：「臣少不由道，過在人倫，長窃非任，遂蒙含貸。性無检度知足之分，而有豺狼無厭之質，老惛倍貪，触突國網，罪迫三千，不在赦宥，當就辜誅，棄諸市朝，猶蒙天恩，骨肉更生。臣仰視天日，愧負靈神，俯惟愆闕，慚愧怖悸，不能雉經以自裁割，謹涂顏闕門，拜章陳情。」，羣臣并救莫能得。卞太后謂郭女王曰：「令曹洪今日死，吾明日敕帝废后矣。」於是泣涕屡請，乃得免官削爵土。

文帝收洪，時曹真在左右，請之曰：「今誅洪，洪必以真爲譖也。」帝曰：「我自治之，卿何豫也？」會卞太后責怒帝，言「梁、沛之間，非子廉無有今日。」詔乃釋之。猶尚沒入其財產。太后又以爲言，後乃還之。

洪先帝功臣，時人多爲觖望。明帝叡即位，拜後將軍，更封樂城侯，邑千户，位特進，復拜骠騎將軍。太和六年薨，諡曰恭侯。子馥，嗣侯。初，太祖分洪户封子震列侯。洪族父瑜，脩慎篤敬，官至衛將軍，封列侯。

## 他事
時曹洪賓客在縣界，徵調不肯如法，為楊沛、滿寵懲之。又阮瑀少受學於蔡邕。都護洪建安中欲使掌書記，瑀終不為屈。或見司馬懿才，欲使懿仕，懿托病持仗不仕，洪惡之，言太祖，懿遂棄仗奔太祖。

建安二十年，托陳琳書文帝。

洪為太祖御馬超等，超等退還。洪置酒大會，令女倡著羅縠之衣，蹋鼓，一坐皆笑。楊阜厲聲責洪曰：「男女之別，國之大節，何有於廣坐之中裸女人形體！雖桀、紂之亂，不甚於此。」遂奮衣辭出。洪立罷女樂，請阜還坐，肅然憚焉。又洪為太祖平下辯，使辛毗與曹休參之，令曰：「昔高祖貪財好色，而良、平匡其過失。今佐治、文烈憂不輕矣。」

特進曹洪乳母當，與臨汾公主侍者共事無澗神，為司馬芝系獄。

## 據
*《三國志》
秦淮八艷

**秦淮八艷**者，又稱**金陵八艷**，乃明末清初，南京秦淮河畔八名妓之合稱，皆色藝雙絕者也，即馬湘蘭、卞玉京、李香君、柳如是、董小宛、顧橫波、寇白門、陳圓圓也。

明末南京舊院名妓輩出，盛極一時。時文人多著詩詞、筆記，記名妓之容采，如萬曆《金陵百媚》品題時秦淮河諸妓，又定名次；錢謙益與愛妾柳如是作詩無數相唱和，又賦詩與寇白門、顧橫波、董小宛，為文記其事；張岱《陶庵夢憶》中有〈王月生〉條；余懷《板橋雜記》記顧橫波、董小宛、卞玉京、李香君、寇白門、馬湘蘭等名妓生平、個性、才藝；冒襄《影梅庵憶語》詳述其與董小宛相識、結縭以至小宛病歿之始末。

今所謂秦淮八艷，出張景祁所著、梓於光緒十八年之《秦淮八艷圖》。其中八艷者，馬湘蘭、卞玉京、李香君、柳如是、董青蓮、顧橫波、寇白門、陳圓圓也。柳如是吳江人，董小宛、陳圓圓長居於蘇州半塘，此三人無涉於秦淮，惟仍以容貌、事蹟，得以同列。
射鵰英雄傳

夫《**射鵰英雄傳**》者，金庸先生之武俠小說，其作品之三，「射鵰三部曲」之首也。
## 略述
宋末，全真道丘處機過臨安郊，識忠良郭嘯天及楊鐵心，時郭夫李氏李萍與楊夫包氏包惜弱有孕，處機乃為二胎中子名郭靖與楊康，盼二兒不忘靖康之恥。時金六王爺完顏洪烈領其國之壯士追捕丘處機至楊鐵心居所，竟全為處機所誅。惟洪烈重傷，為包氏所救。洪烈弗忘包氏之美，斯結宋府迫郭楊二家，後嘯天死，楊、包、李三人皆不知所終。丘聞噩耗，怒不可遏，乃欲誅害郭、楊者。乃於臨安處探二人消息，又因奸人段氏而鬥於江南七怪於嘉興，兩敗俱傷。後處機與七怪破段氏陰謀，惟比武未分勝負，處機乃約七怪尋人，丘尋包氏，七怪尋郭氏，又教養二子成人，十八年後重回嘉興，由郭楊二子再分勝負。七怪應之，後竟尋李氏於蒙古大漠。而至於包氏，洪烈偽救之於宋兵，又訛之曰楊鐵心而死，包氏既無依無靠，又為蒙騙，惟投洪烈府，後嫁之為金國王妃，子楊康亦於王府中生，洪烈視為己出。

後郭靖誕，過六歲，因護哲別而為大汗鐵木真所賞，鐵木真乃攜郭靖母子至營。靖後結「安答」與鐵木真幼子拖雷。時七怪巧遇靖，喜上眉梢，乃傳之以各門武功。十載，靖已為粗壯少年，雖天資魯純，獨七怪嚴促之，己又勤奮，全真掌教馬鈺又授之以內功，武功初成。時鐵木真統一大漠，為「成吉思汗」。靖因功而為汗招作駙馬，汗以女華箏許之。

十八年之約將至，七怪（一怪亡）與靖南歸，七怪使靖先行。靖至張家口，遇一丐，與之一見如故，互相傾心。後南至中都，見王子完顏康欺賣藝者穆易及其女，與之惡戰。王妃與一全真道介入，紛爭纔解。後靖悉穆易乃楊鐵心，包氏（王妃）大喜，乃厭洪烈欺瞞，隨鐵心欲走。金兵阻之，楊包見無路可逃，乃雙雙自殺。完顏康悉鐵心乃其父，斯拒認。

後靖悉丐非真丐，蓋乃一女，名曰黃蓉，桃花島島主、武學宗師「東邪」黃藥師之女也。後二人至長江，遇一丐，為「北丐」丐幫幫主洪七公，七公授靖蓉以掌法、棍法。後靖蓉辭七公，至太湖歸雲莊，見完顏康（楊康）。時康見靖蓉，大驚曰欲與靖結義。
## 要角
;郭靖
:宋人，臨安民嘯天之子，梁山賽仁貴郭盛後裔也。其妻黃蓉，有二女一子，曰**芙**、**襄**、**破虜**。
;黃蓉
:宋人，桃花島主藥師女也，從北丐洪七公學，笈歸於郭靖。
;楊康／完顏康
:宋人，臨安民鐵心之子，少寄寓金國趙王**完顏洪烈**邸，洪烈亦視若己出，以康為世子，改姓完顏。其妻穆念慈，有一遺子曰**過**。
;穆念慈
:宋人，楊鐵心養女也，笈歸於完顏康。
;黃藥師
:號**東邪**，居東海桃花島，位列「天下五絕」。
;歐陽鋒
:號**西毒**，居西域白駝山，位列「天下五絕」。嘗與姑嫂有染，生一子曰**克**。
;一燈大師
:諱**智興**，姓**段氏**，號**南帝**。初為大理國之主，位列「天下五絕」，後以劉妃事出家為僧。
;洪七公
:號**北丐**，第十八代丐幫之主，位列「天下五絕」。郭靖、黃蓉等皆師從其學。
;王重陽
:初諱**喆**，號曰**中神通**，及抗金未成，乃創立全真教，道號「重陽子」，以武學位「天下五絕」之冠。
;周伯通
:號**老頑童**，以性類稚童而稱之，重陽師弟也。
;裘千仞
:號**鐵掌水上漂**，短軀，沉深多智計。少師從鐵掌幫主上官劍南，遂學鐵掌、輕功。劍南既歿，千仞任幫主，以武技縱橫江湖。千仞居仲，有一兄曰「千丈」，一妹曰「千尺」。
:時全真教主王重陽議赴華山論劍，邀之。千仞以鐵掌神功未成，自知非彼敵手，故而謝絕。千仞素忌南帝，乃陰往大理，以鐵掌傷其妃劉瑛子，欲使南帝散功療治。千仞自是隱於鐵掌峰閉關靜修，凡十餘載。及出山，千仞從金國趙王洪烈等經略江南。後為重陽師弟伯通大破之，旋駕輕功遁走西域。論劍期至，千仞赴華山欲奪「天下第一」之魁，竟與洪七公等戰，大潰。千仞怏怏，南帝從容以佛理解惑。千仞甚悔憾，遂從南帝學，法號「慈恩」，然因造業深重，惡難盡除。
:後二十載，慈恩從其師往絕情谷求取情花解藥。及詣妹千尺，引動惡業，復欲興殺戮。時黃蓉等亦在谷，以往事點化，遂徹悟。又十六載，慈恩遇蒙古金輪國師，與其戰至日夜。慈恩為其掌力所傷，俄而圓寂於黑龍潭。
分類:金庸小說
臺灣母夜叉

〈**臺灣母夜叉**〉，臺灣樂班頑童木柵一一六之曲也。詞以臺灣酒店與其佳人為揆。後此指蔡英文也。蔡英文，中華民國總統也。

分類:民國臺灣歌曲
分類:蔡英文
異世逢總統

《**異世逢總統**》者，電子遊戲也。佈於民國一〇八年十月卅一。臺灣史，選舉首發遊戲。

## 其事
臺灣高中生入乎異世，為中華民國總統蔡英文接見。玩家可知蔡氏事蹟。

## 其人

## 據


分類:電腦遊戲
分類:民國臺灣藝文
分類:蔡英文
駢文

夫**駢文**者，古文體也。四六字為一句，務求對仗。又押韻者駢賦也。因其求藝之美，多以之寫景而不敍事。
## 源起
始乎東漢，盛於南北朝。《說文》云：「駢，駕二馬也，從馬並聲。」

駢文又名四六文，此名源唐末李商隱《樊南四六甲乙集》，始得名。

《書》已有駢文之形，《舜典》云：「流共工於幽州，放驩兜於崇山，竄三苗於三危，殛鯀於羽山，四罪而天下咸服。」秦李斯《諫逐客書》亦如是。
## 盛
駢文生秦漢，盛魏晉，興六朝，泛唐朝，「朝廷發號施令的典重文字，更無不用駢文。，」（瞿兌之《駢文概論》），沒於宋，復於清。

王勃《滕王閣序》為名駢文之一。
分類:體裁
韓偓

**韓偓**，字**致光**，京兆萬年人。擢進士第，佐河中幕府。召拜左拾遺，以疾解。後遷累左諫議大夫。宰相崔胤判度支，表以自副。王溥薦為翰林學士，遷中書舍人。偓嘗與胤定策誅劉季述，昭宗反正，為功臣。帝疾宦人驕橫，欲盡去之。偓曰：「陛下誅季述時，余皆赦不問，今又誅之，誰不懼死？含垢隱忍，須後可也。天子威柄，今散在方面，若上下同心，攝領權綱，猶冀天下可治。宦人忠厚可任者，假以恩幸，使自翦其黨，蔑有不濟。今食度支者乃八千人，公私牽屬不減二萬，雖誅六七巨魁，未見有益，適固其逆心耳。」帝前膝曰：「此一事終始屬卿。」

中書舍人令狐渙任機巧，帝嘗欲以當國，俄又悔曰：「渙作宰相或誤國，朕當先用卿。」辭曰：「渙再世宰相，練故事，陛下業已許之。若許渙可改，許臣獨不可移乎？」帝曰：「我未嘗面命，亦何憚？」偓因薦御史大夫趙崇勁正雅重，可以準繩中外。帝知偓，崇門生也，嘆其能讓。初，李繼昭等以功皆進同中書門下平章事，時謂「三使相」，後稍稍更附韓全誨、周敬容，皆忌胤。胤聞，召鳳翔李茂貞入朝，使留族子繼筠宿衛。偓聞，以為不可，胤不納。偓又語令狐渙，渙曰：「吾屬不惜宰相邪？無衛軍則為閹豎所圖矣。」偓曰：「不然。無兵則家與國安，有兵則家與國不可保。」胤聞，憂，未知所出。李彥弼見帝倨甚，帝不平，偓請逐之，赦其黨許自新，則狂謀自破，帝不用。彥弼譖偓及渙漏禁省語，不可與圖政，帝怒，曰：「卿有官屬，日夕議事，奈何不欲我見學士邪？」繼昭等飲殿中自如，帝怒，偓曰：「三使相有功，不如厚與金帛官爵，毋使豫政事。今宰相不得顓決事，繼昭輩所奏必聽。它日遽改，則人人生怨。初以衛兵檢中人，今敕使、衛兵為一，臣竊寒心，願詔茂貞還其衛軍。不然，兩鎮兵鬥闕下，朝廷危矣。」及胤召朱全忠討全誨，汴兵將至，偓勸胤督茂貞還衛卒。又勸表暴內臣罪，因誅全誨等；若茂貞不如詔，即許全忠入朝。未及用，而全誨等已劫帝西幸。

偓夜追及鄠，見帝慟哭。至鳳翔，遷兵部侍郎，進承旨。

宰相韋貽範母喪，詔還位，偓當草制，上言：「貽範處喪未數月，遽使視事，傷孝子心。今中書事，一相可辦。陛下誠惜貽範才，俟變缞而召可也。何必使出峨冠廟堂，入泣血柩側，毀瘠則廢務，勤恪則忘哀，此非人情可處也。」學士使馬從皓逼偓求草，偓曰：「腕可斷，麻不可草！」從皓曰：「君求死邪？」偓曰：「吾職內署，可默默乎？」明日，百官至，而麻不出，宦侍合噪。茂貞入見帝曰：「命宰相而學士不草麻，非反邪？」艴然出。姚洎聞曰：「使我當直，亦繼以死。」既而帝畏茂貞，卒詔貽範還相，洎代草麻。自是宦黨怒偓甚。從皓讓偓曰：「南司輕北司甚，君乃崔胤、王溥所薦，今日北司雖殺之可也。兩軍樞密，以君周歲無奉入，吾等議救接，君知之乎？」偓不敢對。

茂貞疑帝間出依全忠，以兵衛行在。帝行武德殿前，因至尚食局，會學士獨在，宮人招偓，偓至，再拜哭曰：「崔胤甚健，全忠軍必濟。」帝喜，偓曰：「願陛下還宮，無為人知。」帝賜以面豆而去。全誨誅，宮人多坐死。帝欲盡去餘黨，偓曰：「禮，人臣無將，將必誅，宮婢負恩不可赦。然不三十年不能成人，盡誅則傷仁。願去尤者，自內安外，以靜群心。」帝曰：「善。」崔胤請以輝王為元帥，帝問偓：「它日累吾兒否？」偓曰：「陛下在東內時，天陰雺，王聞烏聲曰：『上與後幽困，烏雀聲亦悲。』陛下聞之惻然，有是否？」帝曰：「然。是兒天生忠孝，與人異。」意遂決。偓議附胤類如此。

帝反正，勵精政事，偓處可機密，率與帝意合，欲相者三四，讓不敢當。蘇檢復引同輔政，遂固辭。初，偓侍宴，與京兆鄭元規、威遠使陳班並席，辭曰：「學士不與外班接。」主席者固請，乃坐。既元規、班至，終絕席。全忠、胤臨陛宣事，坐者皆去席，偓不動，曰：「侍宴無輒立，二公將以我為知禮。」全忠怒偓薄己，悻然出。有譖偓喜侵侮有位，胤亦與偓貳。會逐王溥、陸扆，帝以王贊、趙崇為相，胤執贊、崇非宰相器，帝不得已而罷。贊、崇皆偓所薦為宰相者。全忠見帝，斥偓罪，帝數顧胤，胤不為解。全忠至中書，欲召偓殺之。鄭元規曰：「偓位侍郎、學士承旨，公無遽。」全忠乃止，貶濮州司馬。帝執其手流涕曰：「我左右無人矣。」再貶榮懿尉，徙鄧州司馬。天祐二年，復召為學士，還故官。偓不敢入朝，挈其族南依王審知而卒。

## 據
《新唐書·韓偓傳》
唐宋八大家

夫**唐宋八大家**者，乃唐宋八傑出詩人、文學家。其有二於唐，六於宋也。唐者乃韓愈、柳宗元，宋者乃蘇氏父子蘇洵、蘇軾、蘇轍三人及歐陽修、曾鞏、王安石也。

分類:唐列傳
分類:宋列傳
任峻

魏成侯**任峻**，字**伯達**，河南中牟人也。

漢末擾亂，關東皆震。中牟令楊原愁恐，欲棄官走。峻說原曰：「董卓首亂，天下莫不側目，然而未有先發者，非無其心也，勢未敢耳。明府若能唱之，必有和者。」原曰：「為之奈何？」峻曰：「今關東有十餘縣，能勝兵者不減萬人，若權行河南尹事，總而用之，無不濟矣。」原從其計，以峻為主簿。峻乃為原表行尹事，使諸縣堅守，遂發兵。

會曹操起關東，入中牟界，眾不知所從。峻獨與同郡張奮議，舉郡以歸操。峻又別收宗族及賓客家兵數百人，願從操。操大悅，表峻為騎都尉，妻以從妹，甚見親信。操每征伐，峻常居守以給軍。是時歲飢旱，軍食不足，羽林監潁川棗祗建置屯田，操以峻為典農中郎將，募百姓屯田於許下，得穀百萬斛。郡國列置田官，數年中所在積粟，倉廩皆滿。

官渡之戰，操使峻典軍器糧運。時袁紹軍數寇鈔絕糧道，峻乃使千乘為一部，十道方行，為複陳以營衛之，敵不敢近。軍國之饒，起於棗祗而成於峻。操以峻功高，乃表封為**都亭侯**，邑三百戶，遷長水校尉。

峻寬厚有度而見事理，每有所陳，操多善之。於饑荒之際，收恤朋友孤遺，中外貧宗，周急繼乏，信義見稱。建安九年薨，操流涕者久之。子先嗣。先薨，無子，國除。文帝追錄功臣，諡峻曰**成侯**。復以峻中子覽為關內侯。

## 據


### 出典
*《三國志》
諸葛緒

晉樂安亭侯衛尉**諸葛緒**，瑯琊陽都人也。

緒為魏泰山太守，隨司馬師平毌丘儉。後為雍州刺史，景元四年，督三萬餘人自祁山趣武街橋頭，絕姜維歸路。維聞緒已塞道屯橋頭，乃從孔函谷入北道，欲出緒後；緒聞之，卻還三十里。維入北道三十餘里，聞緒軍卻，尋還，從橋頭還，緒趣截維，較一日不及。

鄧艾進至陰平，簡選精銳，欲與諸緒自江油趣成都。緒以本受節度邀姜維，西行非本詔，遂引軍向白水，與鐘會合。會欲專軍勢，密白緒畏懦不進，檻車征還，軍悉屬會。

而朝無究緒囚事，以為太常，晉立，以緒為衛尉，封**樂安亭侯**。

裴松之《三國志》注《百官名》稱「崇禮衛尉」，誤也。

## 考
*《三國志》
*《晉書》
*《資治通鑑》
江才君

江淹女字**才君**，名不詳，嫁南齊宗室安復侯蕭誕子稜，齊明帝繼位使蕭衍誅誕，才君聞曰：「蕭氏皆盡，妾何用生。」慟哭而絕。
## 據
*《南史·卷四十一·列傳第三十一》
劉雄鳴

**劉雄鳴**者，藍田人也。

少以採藥射獵為事，常居覆車山下，每晨夜，出行雲霧中，以識道不迷，而時人因謂之能為雲霧。郭汜、李傕之亂，人多就之。建安中，附屬州郡，州郡表薦為小將。馬超等反，不肯從，超破之。後詣曹操，操執其手謂之曰：「孤方入關，夢得一神人，即卿邪！」乃厚禮之，表拜為將軍，遣令迎其部黨。部黨不欲降，遂劫以反，諸亡命皆往依之，有眾數千人，據武關道口。操遣夏侯淵討破之，雄鳴南奔漢中。漢中破，窮無所之，乃復歸降。操捉其鬚曰：「老賊，真得汝矣！」復其官，徙勃海。

## 據
*《三國志·張魯傳·魏略注》
費曜

**費曜**者，或名**耀**、**瑤**，曹魏將也。

黃元元年五月，張進等反於酒泉，曜為曹真命討破之，斬進等。

黃初二年十一月，又涼州盧水胡伊健妓妾、治元多等反，河西大擾。曹丕命張既為涼州刺史，曜同護軍夏侯儒為丕令繼既後，既據武威，曜兵至，儒未至，深破胡。

太和二年十二月，蜀相諸葛亮圍陳倉，曜為曹真遣拒，四年，任後將軍，拒丞相司馬魏延、將軍吳懿入羌中。曜同雍州刺史郭淮戰延於陽谿，敗。

五年二月，亮圍祁山。魏明帝命大將軍司馬懿屯長安，督雍、涼二州諸軍事，督車騎將軍曜、張郃、征蜀護軍戴淩、淮等，得御之。三月，曜同戴淩為懿留精兵四千守上邽，餘眾悉出，西救祁山。亮分兵留攻，自抗懿於上邽。淮、曜等徼亮，亮破之，因大芟刈其麥，與懿遇於上邽之東，斂兵依險，軍不得交，亮引而還。懿尋亮至於鹵城，後曜事佚。

## 考
*《三國志》
桃花源

**桃花源**者，陶潛之《**桃花源詩並序**》所述之境也。其地也，無戰亂之憂，無官吏之迫，自給自足，怡然自樂。

## 述
晉太元中，武陵有捕魚者，緣溪行，忽逢桃花林，夾岸數百步，中無雜樹，芳草鮮美，落英繽紛。甚異之，窮林而見山，自山之小口入，行之數十步，豁然開朗。

《序》曰：「土地平曠，屋舍儼然，有良田、美池、桑竹之屬。阡陌交通，雞犬相聞。其中往來種作，男女衣着，悉如外人。黄髮垂髫，並怡然自樂。」

《詩》曰：「桑竹垂餘蔭，菽稷隨時藝；春蠶收長絲，秋熟靡王稅。荒路曖交通，雞犬互鳴吠。俎豆獨古法，衣裳無新制。童孺縱行歌，班白歡游詣。」

見漁人，乃大驚，自云先世避秦時亂，來此絕境而不復出焉。停数日而還郡。欲反，不復得路，後遂無問津者。

## 源
《老子》有云：「鄰國相望，雞犬之聲相聞，民至老死不相往來。」桃花源其如此乎！
創業維艱

《**創業維艱**》，臺灣偶像劇，八大電視自製於西元二〇二〇年。是年二月元日攝，翌年元月卅一映。呂蒔媛撰，馮家瑞導，改自東瀛漫畫《**謀生計！**》，柴門文原作，陳意涵、林心如、邱澤、簡嫚書、李立群、藍心湄、宥勝、林哲熹演。

## 引據

分類:八大電視劇
大韓民國每日放送

**株式會社每日放送**，大韓民國電視臺也。《每日經濟新聞》營。

一九九三年九月二十三日，每日經濟電視立。一九九五年三月一日開。二〇一一年十二月一日，易名每日放送。

分類:大韓民國電視臺
獨一無二

*獨一無二 (樂社)
*獨一無二 (譚詠麟之專輯)
*獨一無二 (視頻)
*獨一無二 (羅志祥之專輯)
*獨一無二 (臺灣影戲)
大奧 (漫畫)

《**大奧**》，扶桑漫畫，和人吉永史作。述東瀛江戶，男女地位其反，大奧僅有男子，將軍者，女子也。斯作改編電視劇及影戲。

分類:平成漫畫
曹安民

曹操弟子字**安民**，名不詳，為操愛之。

建安二年春正月，曹操到宛。張繡降，操納繡叔父濟妻，繡恨之，操聞其不悅，密有殺繡之計。計漏，繡乃嚴兵入屯，掩襲操，操不備，安民同族兄弟昂、將典韋沒。

## 據
*《三國志》
曹嵩

**曹嵩**字**巨高**，沛國譙人也，為中常侍大長秋曹騰養，官太尉。妻丁氏，生嫡子操，魏武也。孫魏文帝丕黃初踐祚，追嵩為**太帝**。

## 生平
嵩性厚至孝，初為司隸校尉，漢靈帝時，任大司農、大鴻臚，代崔烈為太尉，三公也。

獻帝時，子操起兵，不肯相隨，及少子德避亂瑯琊，興平元年，入太山，應劭遣兵迎之，未到，而徐州牧陶謙素怨嵩子操數擊之，乃使輕騎追嵩、德，並殺之於郡界。

又《吳書》：「太祖迎嵩，輜重百餘兩。陶謙遣都尉張闓將騎二百衛送，闓於泰山華、費間殺嵩，取財物，因奔淮南。太祖歸咎於陶謙，故伐之。」

## 身世
今嵩身世得紛議，陳壽《三國志》曰：「莫能審其生出本末。」吳人作《曹瞞傳》及郭頒《世語》並云：「嵩，夏侯氏之子，夏侯惇之叔父。太祖於惇為從父兄弟。」 《義門讀書記》駁：「按夏侯惇子楙尚清河公主，淵子衡亦娶曹氏，則謂嵩夏侯氏子者，敵（吳）國傳聞，蓋不足信。」

潘眉《三國志考證》曰：「陳志於《帝紀》云：「莫能審其生出本末」，於列傳則以夏侯惇、夏侯淵、曹仁、曹洪、曹休、曹真、夏侯尚為一卷，顯以夏侯氏為宗室矣。」林國贊《三國志裴註疏》曰：「歷代史率以宗室合傳，陳氏於蜀、吳亦然。志獨以夏侯、曹氏合傳，用意尤其明審。」
李景星《三國志評議》曰：「莫能審其生出本末」句，揭老瞞家世，丑不可言。」

復旦大學史師吳金華論壽「莫能審其生出本末」為婉曲也，又以嵩為夏侯氏三證：

*《三國志注·吳主傳》引《魏略》載孫權書浩周信「今子當入侍，而未有妃耦，昔君念之，以為可上連綴宗室若夏侯氏」，此時權稱魏臣，周以為權子登猶夏侯氏同曹魏宗室結合，證嵩自夏侯氏並非敵國傳聞。

*《三國志·文帝紀》載夏侯惇故，裴松之引《魏書》「王素服幸鄴東城門發哀」，又引孫盛評「在禮，天子哭同姓於宗廟門之外。哭於城門，失其所也。」盛，東晉人也，以「良史」稱，此評以丕惇者為同姓，孫盛時以證嵩自夏侯氏乃為眾所知。

*又一九七四年至七九年安徽亳縣城南出曹氏墓磚，刻辭「夏侯右」。

周壽昌《三國志證遺》曰：「魏陳矯本劉氏子，出養於姑，改姓陳氏，後娶劉頌女。頌與矯固近親也，魏武擁全之，特下令禁人誹議。殆以同姓為婚禁人議，即以便己私也。」吳金華又言魏時同姓婚，無奇也。後朱子彥、韓昇以《曹瞞傳》、《世語》無信，楙、衡、尚夏侯者娶曹氏女證操非夏侯後。

二〇一一年，復旦大學課題組至曹氏宗墓安徽亳州，以一九七〇年代自曹氏「元寶坑一號墓」搜物中得二齒，曰：「經時掘者語及墓中銘文等，終實二齒均為曹操叔祖父，河間相鼎。」該齒以古脫氧核糖核酸，同今遺傳子雙證，論為出曹氏核酸者百分之百。以元寶坑一號墓遺骨比證，作今曹氏後者為系；夏侯氏、曹參後者非此型也。故課題組以嵩為內繼者，非自曹參本族。安徽績溪、舒城、亳州、江蘇海門、廣東徐聞、江蘇鹽城、山東乳山、遼寧東港、鐵嶺證為曹氏後支矣。

## 據
*《後漢書》
*《三國志》
小鎮家族

**小鎮家族**，日本遊戲，鑰匙所製。平成十六年四月二十八日先行精裝，八月八日復售平裝。後亦行於索尼、微軟諸遊戲主機。二十七年，入蒸汽平臺。
## 據

分類:平成電子遊戲
東京仙履奇緣

《**東京仙履奇緣**》，東瀛電視劇，富士電視臺映，水橋文美江編劇。和久井映見、唐澤壽明、岸谷五朗主演。平成六年十月十七日至十二月十九日，每月曜日，夕九時映。方作改編成電視劇，中湖南衛視映，名《**[[鱷與鴴]]**》。

分類:平成電視劇
分類:富士電視臺月曜日夜九時連續劇
父愛如山 (二〇二〇年電視劇)

《**父愛如山**》，香港電視劇也。鄭中基、張可頤、文凱玲、章尾而、強尼、陳俞希、邵仲衡、徐天佑、劉俊謙主演。述林世榮之事。

分類:香港電視劇
父愛如山

*父愛如山 (二〇一〇年電視劇)
*父愛如山 (二〇一六年影戲)
*父愛如山 (二〇二〇年電視劇)
一笑傾城 (電視劇)

《**一笑傾城**》，中華人民共和國電視劇，二零一六年八月二十二日映於江蘇衛視、東方衛視。中原作家顧漫原作。楊洋、鄭爽、毛曉彤、白宇主演。

分類:中華人民共和國電視劇
一見鍾情

*一見鍾情 (一九五三年影戲)
*一見鍾情 (一九五八年影戲)
*一見鍾情 (二千年影戲)
*一見鍾情 (二〇〇二年影戲)
*一見鍾情 (二〇一九年電視劇)
乳山市

**乳山市**，威海之轄地也，居黃海之北，海阳之東，榮成、文登之南也。有民五十又四萬餘。

分類:威海市區劃
李儒文優

**李儒**字**文優**，袁崧《後漢書》作**李孝儒**，漢末博士，司隸左馮翊郃陽人也。

中平二年，建郃陽令曹全碑，儒以五百獻之。董卓專權，儒任弘農王辯郎中令。後卓廢辯，初平元年，關東兵起，共討卓。卓乃置辯於閣上，使儒進酖，曰：『服此藥，可以辟惡。』辯曰：『我無疾，是欲殺我耳！』不肯飲。強飲之，不得已，乃與妻唐姬及宮人飲醼別。

三年，冬十月，李傕舉博士儒為侍中，漢獻帝詔曰：「儒前為弘農王郎中令，迫殺我兄，誠宜加罪。」辭曰：「董卓所為，非儒本意，不可罰無辜也。」此後無載儒事。

## 考
*范曄《後漢書》
*《後漢紀》
荀粲

**荀粲**字**奉倩**，魏萬歲敬侯彧五子也。

粲諸兄並以儒術論議，而粲獨好言道，常以為子貢稱夫子之言性與天道，不可得聞，然則六籍雖存，固聖人之糠秕。粲兄俁難曰：「易亦云聖人立象以盡意，繫辭焉以盡言，則微言胡為不可得而聞見哉？」粲答曰：「蓋理之微者，非物象之所舉也。今稱立象以盡意，此非通于意外者也。繫辭焉以盡言，此非言乎繫表者也；斯則象外之意，繫表之言，固蘊而不出矣。」及當時能言者不能屈也。又論父彧不如從兄攸。彧立德高整，軌儀以訓物，而攸不治外形，慎密自居而已。粲以此言善攸，諸兄怒而不能迴也。

太和初，到京邑與傅嘏談。嘏善名理而粲尚玄遠，宗致雖同，倉卒時或有格而不相得意。裴徽通彼我之懷，為二家騎驛，頃之，粲與嘏善。夏侯玄亦親。常謂嘏、玄曰：「子等在世塗間，功名必勝我，但識劣我耳！」嘏難曰：「能盛功名者，識也。天下孰有本不足而末有餘者邪？」粲曰：「功名者，志局之所獎也。然則志局自一物耳，固非識之所獨濟也。我以能使子等為貴，然未必齊子等所為也。」

粲常以婦人者，才智不足論，自宜以色為主。魏驃騎將軍曹洪女有美色，粲於是娉焉，容服帷帳甚麗，專房歡宴。歷年後，婦病亡，未殯，傅嘏往喭粲；粲不哭而神傷。嘏問曰：「婦人才色並茂為難。子之娶也，遺才而好色。此自易遇，今何哀之甚？」粲曰：「佳人難再得！顧逝者不能有傾國之色，然未可謂之易遇。」痛悼不能已，歲餘亦亡，時年二十九。粲簡貴，不能與常人交接，所交皆一時俊傑。至葬夕，赴者裁十餘人，皆同時知名士也，哭之，感動路人。

又劉宋袁愍孫慕奉倩為人，改名粲，字景倩。

## 據
*何劭《荀粲傳》
*《南史》
漢穆皇后

漢穆皇后諱**莧**，陳留人也。兄吳懿，少孤，父素與劉焉有舊，是以舉家隨焉入蜀。焉有異志，而聞善相者相后當大貴。焉時將子瑁自隨，遂為瑁納后。瑁死，后寡居。

劉備既定益州，而孫夫人還吳，群下勸備聘后，備疑與瑁同族，法正進曰：「論其親疏，何與晉文之於子圉乎？」於是納后為夫人。 

建安二十四年，立為漢中王備后。章武元年夏五月，策曰：「朕承天命，奉至尊，臨萬國。今以后為皇后，遣使持節丞相亮授璽綬，承宗廟，母天下，皇后其敬之哉！」

建興元年五月，後主禪即位，尊后為皇太后，稱長樂宮。十二年正月，劉琰妻胡氏入賀太后，太后令特留胡氏，經月乃出。胡氏有美色，琰疑其與後主有私，遂撾搏胡，而後棄遣。胡具以告言琰，琰竟棄市。自是大臣妻母朝慶遂絕。

延熙八年，后薨，合葬惠陵。 

## 據
*《三國志》
孫朗 (吳)

**孫朗**者，吳武烈帝堅庶子也。史無見朗載。

《江表傳》曰：「曹休出洞口，呂範率軍御之。時（孫）匡為定武中郎將，（違）範令放火，燒損茅芒，以乏軍用，范即啟送匡還吳。（孫）權別其族為丁氏，禁固終身。」又言匡「舉孝廉茂才，未試用卒。時年二十餘。」相矛盾，裴松之以《江表》所謂者蓋為朗也。

## 據
邢貞

魏太常高平侯**邢貞**，河間郡鄚人也。

魏國既建，時貞為中尉，與衛尉程昱爭威儀，昱免。黃初二年秋八月丁巳，魏文丕使太常貞持節拜孫權為大將軍，封吳王，加九錫。

冬十一月，貞入國門猶乘車，面有驕色，軍師張昭怒其無禮，責之曰：「夫禮無不敬，故法無不行。而君敢自尊大，豈以江南寡弱，無方寸之刃故乎！」貞遽下車，拜謝群臣。而徐盛忿憤。顧謂同列曰：「盛等不能奮身出命，為國家並許、洛，吞巴、蜀，而令吾君與貞盟，不亦辱乎！」因涕泣橫流。貞聞之，謂其旅曰：「江東將相如此，非久下人者也。」

後巒，仕北魏。

## 據
*《三國志》
*《資治通鑑》
邢顒

**邢顒**字**子昂**，河間鄚人也。

舉孝廉，司徒辟，皆不就。易姓字，適右北平，從田疇遊。积五年，而曹操定冀州。顒謂畴曰：『黄巾起來二十餘年，海内鼎沸，百姓流离。今聞曹公法令嚴。民厭亂矣，亂极則平。請以身先。』遂装還鄉里。疇曰：『邢顒，民之先覺也。』乃見操，求爲鄉导以克柳城。

操辟顒爲冀州從事，時人稱之曰：『德行堂堂邢子昂。』除廣宗長，以故將喪棄官。有司舉正，操曰：『顒篤於舊君，有一致之節。』勿問也。更辟司空掾，除行唐令，勸民农桑，風化大行。入爲丞相門下督，遷左馮翊，病，去官。

是時，操諸子高选官属，令曰：『侯家吏，宜得淵深法度如邢顒輩。』遂以爲平原侯植家丞。顒防閑以禮，無所屈撓，由是不合。庶子劉楨書諫植曰：『家丞邢顒，北土之彦，少秉高節，玄静澹泊，言少理多，真雅士也。楨誠不足同貫斯人，並列左右。而楨禮遇殊特，顒反疏簡，私惧觀者將謂君侯習近不肖，禮賢不足，采庶子之春華，忘家丞之秋實。爲上招謗，其罪不小，以此反側。』后参丞相軍事，转東曹掾。

初，太子未定，而臨菑侯植有寵，丁儀等並贊翼其美。操問顒，顒對曰：『以庶代宗，先世之戒也。原殿下深重察之！』操識其意，后遂以爲太子少傅，遷太傅。

文帝丕踐阼，爲侍中尚書僕射，賜爵关内侯，出爲司隸校尉，徙太常。黃初四年薨。子友嗣。

顒曾孫喬，字曾伯。有體量局幹，美於當世。歷清職。

## 據
*《三國志》
*《晉諸公贊》
張溫惠恕

**張溫**字**惠恕**，後漢吳郡吳縣人也。

溫少修節操，容貌奇偉。孙權聞之，以問公卿曰：「溫當今與誰為比？」大司農劉基曰：「可與全琮為輩。」太常顧雍曰：「基未詳其為人也。溫當今無輩。」權曰：「如是，張允不死也。」征到延見，文辭占對，觀者傾竦，權改容加禮。罷出，張昭執其手曰：「老夫托意，君宜明之。」拜議郎、選曹尚書，徙太子太傅，甚見信重。

時年三十二，以輔義中郎將使蜀漢。權謂溫曰：「卿不宜遠出，恐諸葛孔明不知吾所以與曹氏通意，（以）故屈卿行。若山越都除，便欲大構於蜀。行人之義，受命不受辭也。」溫對曰：「臣入無腹心之規，出無專對之用，懼無張老延譽之功，又無子產陳事之效。然諸葛亮達見計數，必知神慮屈申之宜，加受朝廷天覆之惠，推亮之心，必無疑貳。」溫至蜀，詣闕拜章，蜀甚貴其才。

權既陰銜溫稱美蜀政，又嫌其聲名大盛，眾庶炫惑，會暨艷事起，遂因此發舉。溫數交艷書疏，聞問往還，即罪溫。權遂以司下令幽溫。

後六年，溫病卒。

## 評
*《三國志》評曰：「張溫才藻俊茂，而智防未備，用致艱患。」

*大司農劉基曰：「可與全琮為輩。」

*太常顧雍曰：「溫當今無輩。」

## 據
*《三國志》·吳書·虞陸張駱陸吾朱傳
邢喬

**邢喬**字**曾伯**，魏太常顒曾孫，晉司徒李胤外孫也。

喬有体量局幹，美於當世。历清職，時人讚喬「純粹邢」。晉元康中，與劉涣俱爲尚書吏部郎，稍遷至司隸校尉。光熙元年五月戊申，喬為驃騎范陽王虓殺。

## 據
*《晉書》
*《世說新語》
*《晉諸公贊》
王鴻緒

**王鴻緒**，初名**度心**，康熙十二年進士，後改名**鴻緒**，字**季友**，號**儼齋**，又號**橫雲山人** ，江蘇華亭人，聖祖親信。

嘗任翰林院編修、工部尚書、戶部尚書。凡所上奏，僅云：「密奏。臣王鴻緒謹奏」，不書官銜，不用套語。任官京城，密奏者多為京官之事。
張溫伯慎

**張温**字**伯慎**，南陽穰人也。

初為中常侍大長秋曹騰拔，為朝官。中平元年，為大司農，封司空。薦討虜校尉蓋勳為京兆尹。

中平二年，車騎將軍皇甫嵩免，溫代之，同副執金吾袁滂討涼胡北宮伯玉，又韓遂同邊章亂，張溫徵破虜董卓、蕩寇周慎、別駕從事孫堅、議郎陶謙征西涼，卓良久乃詣溫。溫責讓卓，卓應對不順。堅時在坐，前耳語謂溫曰：「卓不怖罪而鴟張大語，宜以召不時至，陳軍法斬之。」溫曰：「卓素著威名於隴蜀之間，今日殺之，西行無依。」堅曰：「明公親率王兵，威震天下，何賴於卓？觀卓所言，不假明公，輕上無禮，一罪也。章遂跋扈經年，當以時進討，而卓云未可，沮軍疑衆，二罪也。卓受任無功，應召稽留，而軒昂自高，三罪也。古之名將，仗鉞臨衆，未有不斷斬以示威者也。是以穰苴斬莊賈，魏絳戮楊干。今明公垂意於卓，不卽加誅，虧損威刑。於是在矣。」溫不忍發舉，乃曰：「君且還，卓將疑人。」堅因起出。章遂聞大兵向至，黨衆離散，皆乞降。軍還，議者以軍未臨敵，不斷功賞。然聞堅數卓三罪，勸溫斬之，無不歎息，謙亦私怨之。

三年，為太尉，溫同段熲、樊陵等雖有功勤名譽，然皆先輸貨財而後登公位，同年受徵還京。

四年，溫發幽州烏桓突騎三千以討涼州，故中山相漁陽張純請將之，溫不聽，而使涿令遼西公孫瓚將之。軍到薊中，烏桓以牢稟逋縣，多叛還本國。純忿不得將，乃與同郡故泰山太守張舉及烏桓大人丘力居等連盟，劫略薊中，殺護烏桓校尉公綦稠、右北平太守劉政、遼東太守陽終等，眾至十餘萬，屯肥如。舉稱天子，純稱彌天將軍、安定王，移收州郡，云舉當代漢，告天子避位，敕公卿奉迎。朝以溫盪北未平，免。

初平二年，太史望氣，言當有大臣戮死者。時衛尉溫未結董卓，卓怨之，使人誣溫與袁術交通，冬，十月，壬戌，笞殺溫於市以應之。

## 考
*《後漢書》
*《三國志》
*《資治通鑑》
人民共和國

[縮圖|夫[地球|寰宇以人民共和國為國名者]]
凡一國以馬學為政本者，可謂**人民共和國**。或一國以資本主義為政本，然歷人民戰爭，也可謂**人民共和國**。

今之人民共和國，舉馬學者，有中華人民共和國、老撾人民民主共和國。不舉馬學者，有孟加拉人民共和國、阿爾及利亞人民民主共和國、朝鮮民主主義人民共和國、頓涅茨克人民共和國、盧甘斯克人民共和國。

古嘗有人民共和國者，多在東歐，然泰西漸制后，皆捨其國名。

泰西行資本主義者，嘗謂中華人民共和國為『人民共和國』，以分中華民國也。
卞蘭 (曹魏)

**卞蘭**者，魏武宣皇后侄也，襲父秉爵為開陽侯，少有才學，蘭獻賦贊述太子曹丕德美，丕報曰：「賦者，言事類之所附也，頌者，美盛德之形容也，故作者不虛其辭，受者必當其實。蘭此賦，豈吾實哉？昔吾丘壽王一陳寶鼎，何武等徒以歌頌，猶受金帛之賜，蘭事雖不諒，義足嘉也。今賜牛一頭。」由是遂見親敬。

蘭爲奉車都尉、游擊將軍，加散騎常侍。明帝時，蘭見外有二難，而帝留意於宮室，常因侍從，數切諫。帝雖不能從，猶納其誠欵。後蘭苦酒消渴，時帝信巫女用水方，使人持水賜蘭，蘭不肯飲。詔問其意？蘭言治病自當以方藥，何信於此？帝爲變色，而蘭終不服。後渴稍甚，以至於亡。故時人見蘭好直言，謂帝靣折之而蘭自殺，其實不然。蘭子暉嗣。

## 據
*《三國志》
*《魏略》
趙直

**趙直**，蜀漢占夢者，是以**占夢趙直**稱之。

何衹嘗夢井中生桑，以問占夢趙直，直曰：「桑非井中之物，會當移植；然桑字四十下八，君壽恐不過此。」祗笑言「得此足矣」。果祗轉為犍為。年四十八卒。

又蔣琬為劉備廣都長，琬為備見推之後，夜夢有一牛頭在門前，流血滂沱，意甚惡之，呼問占夢趙直。直曰：「夫見血者，事分明也。牛角及鼻，『公』字之象，君位必當至公，大吉之徵也。」果琬官大司馬、安陽亭侯。

又建興十二年，諸葛亮出北谷口，魏延為前鋒。出亮營十里，延夢頭上生角，以問占夢直，直詐延曰：「夫麒麟有角而不用，此不戰而賊欲自破之象也。」退而告人曰：「角之為字，刀下用也；頭上用刀，其凶甚矣。」然延竟為楊儀誣，遂為馬岱斬首。

## 考
*《三國志》
*《益部耆舊傳》
張茂

**張茂**者，嘗有四人：

* 張茂成遜，前涼之君
* 張茂彥林，曹魏之官
* 張茂偉康，東晉人
* 張茂 (宣德進士)，明宣德之進士
馬岱 (蜀漢)

漢平北將軍陳倉侯**馬岱**，斄鄉威侯超從弟也。

超臨沒上疏漢帝劉備曰：「臣門宗二百餘口，為（曹）孟德所誅略盡，惟有從弟岱，當為微宗血食之繼，深托陛下，餘無復言。」

建興十二年，魏延與楊儀爭，岱奉儀命追斬延。次年攻魏，為牛金退，後事佚。

## 參考
*《三國志》
饕餮

**饕餮**，中國古譚之獸也。其形狀怪異，頭大如斗，目圓若銅鈴，口闊而深，牙齒銳利，舌如利刃，能吞萬物而弗飽。其身披鱗甲，堅如精鐵，尾如巨蟒，擺動之間，風起雲湧，勢不可當。其性貪婪，無厭足，見物則吞，見人則噬。

《呂氏春秋·先識覧》云：「周鼎著饕餮，有首無身，食人未咽，害及其身」。是故古人以之為警示，刻於鐘鼎之上，以戒貪婪。

《山海經》有載其事：「其形狀如羊身人面，眼在腋下，虎齒人手，其音如嬰兒」。

《左傳》曰：「縉雲氏有不才之子，貪於飲食，冒於貨賄。侵欲崇侈，不可盈厭；聚斂積實，不知紀極。不分孤寡，不恤窮匱。天下之民以比三凶，謂之饕餮。」又曰：「舜臣堯，賓於四門，流四凶族，渾敦，窮奇，檮杌，饕餮，投諸四裔，以禦螭魅，是以堯崩而天下如一，同心戴舜，以為天子，以其舉十六相，去四凶也」
魃

**魃**者，中國古譚之獸也。《神異經·南荒經》有載其事：「南方有人，長二三尺，袒身，兩目頂上，走行如風，名曰**魃**，所見之國大旱，赤地千里」，又名**旱魃**。

《道法會元》卷七八曰：「天地之間有旱魃陰霾二鬼，為旱澇之害。**旱魃**頭如人形。蛇身有翼，凡祈雨則埋其頭於坎地。陰霾頭如女人狀，狐身，有翼，凡祈晴則埋其頭離方之地。俱用罡煞炁以禁之。」

## 據
*《詩經·大雅·雲漢》：「旱魃為虐，如惔如焚。」
*《幼學瓊林·卷四‧釋道鬼神類》：「乾旱之鬼曰旱魃。」
*《神異經·南荒經》：「南方有人，長二三尺，袒身，兩目頂上，走行如風，名曰魃，所見之國大旱，赤地千里。」
白澤

**白澤**，中國古譚之獸也。據《軒轅本紀》所載︰「帝巡狩，東至海，登桓山，於海濱得**白澤**神獸，能言，達於萬物之情，因何天下神鬼之事，自古精氣為物、遊魂為變者凡萬物一千五百二十種，白澤能言之，帝令以圖寫之，以示天下」。

## 據
*《軒轅本紀》︰「帝巡狩，東至海，登桓山，於海濱得白澤神獸，能言，達於萬物之情，因何天下神鬼之事，自古精氣為物、游魂為變者凡萬物一千五百二十種，白澤能言之，帝令以圖寫之，以示天下。」

*《抱朴子‧極言》︰「黃帝……窮神奸則記白澤之辭。」

*《瑞應圖》︰「黃帝巡於東海，白澤出，達知萬之情，以戒於民，為除災害。」
抱朴子

《**抱朴子**》，東晉葛洪撰。洪有《肘後備急方》，已著錄。是書乃其乞爲句漏令後，退居羅浮山時所作。**抱朴子**者，洪所自號，因以名書也。自序謂內篇二十卷，外篇五十卷。《隋志》載內篇二十一卷，音一卷，入道家；外篇三十卷，入雜家。外篇下註曰梁有，五十一卷。《舊唐志》亦載內篇二十卷，入道家；外篇五十一卷，入雜家。卷數巳小不同。《新唐志·道家》載內篇十卷，雜家載外篇二十卷。乃多寡迥殊。《宋志》則均入雜家，內篇作二十卷，與《舊唐書》同；外篇作五十卷，較《舊唐書》又少一卷。晁公武《讀書志》作內篇二十卷，外篇十卷，內外篇之卷數與《新唐書》互異。陳振孫《書錄解題》但載內篇二十卷，而雲《館閣書目》有外篇五十卷，未見。其紛紜錯互，有若亂絲。

此本爲明烏程盧舜治以宋本及王府道藏二本參校，視他本較爲完整。所列篇數，與洪自序卷數相符。知洪當時蓋以一篇爲一卷。以《永樂大典》所載互樣，尚多丹砂法以下八篇，知爲足本矣。其書內篇論神仙吐納、符箓克治之術，純爲道家之言；外篇則論時政得失，人事臧否，詞旨辨博，饒有名理。而究其大旨，亦以黃、老爲宗。故今並入之道家，不復區分焉。

## 內篇

*卷一　　　暢玄
*卷二　　　論仙
*卷三　　　對俗
*卷四　　　金丹
*卷五　　　至理
*卷六　　　微旨
*卷七　　　塞難
*卷八　　　釋滯
*卷九　　　道意
*卷十　　　明本
*卷十一　　仙藥
*卷十二　　辨問
*卷十三　　極言
*卷十四　　勤求
*卷十五　　雜應
*卷十六　　黃白
*卷十七　　登涉
*卷十八　　地真
*卷十九　　遐覽
*卷二十　　袪惑

## 外篇

*卷一　　　嘉遁
*卷二　　　逸民
*卷三　　　勖學
*卷四　　　崇教
*卷五　　　君道
*卷六　　　臣節
*卷七　　　良規
*卷八　　　時難
*卷九　　　官理
*卷十　　　務正
*卷十一　　貴賢
*卷十二　　任能
*卷十三　　欽士
*卷十四　　用刑
*卷十五　　審舉
*卷十六　　交際
*卷十七　　備闕
*卷十八　　擢-{才}-
*卷十九　　任命
*卷二十　　名實
*卷二十一　清鑒
*卷二十二　行品
*卷二十三　弭訟
*卷二十四　酒誡
*卷二十五　疾謬
*卷二十六　譏惑
*卷二十七　刺驕
*卷二十八　百里
*卷二十九　接疏
*卷三十　　鈞世
*卷三十一　省煩
*卷三十二　尚博
*卷三十三　漢過
*卷三十四　吳失
*卷三十五　守塉
*卷三十六　安貧
*卷三十七　仁明
*卷三十八　博喻
*卷三十九　廣譬
*卷四十　　辭義
*卷四十一　循本
*卷四十二　應嘲
*卷四十三　喻蔽
*卷四十四　百家
*卷四十五　文行
*卷四十六　正郭
*卷四十七　彈禰
*卷四十八　詰鮑
*卷四十九　知止
*卷五十　　窮達
*卷五十一　重言
*卷五十二　自敘
葛洪

**葛洪**，字**稚川**，丹楊句容人也。祖系，吳大鴻臚。父悌，吳平後入晉，為邵陵太守。

洪少好學，家貧，躬自伐薪以貿紙筆，夜輒寫書誦習，遂以儒學知名。性寡欲，無所愛玩，不知棋局幾道，摴蒱齒名。為人木訥，不好榮利，閉門卻掃，未嘗交遊。於余杭山見何幼道、郭文舉，目擊而已，各無所言。時或尋書問義，不遠數千里崎嶇冒涉，期於必得，遂究覽典籍，尤好神仙導養之法。從祖玄，吳時學道得仙，號曰葛仙公，以其練丹秘術授弟子鄭隱。洪就隱學，悉得其法焉。後師事南海太守上党鮑玄。玄亦內學，逆占將來，見洪深重之，以女妻洪。洪傳玄業，兼綜練醫術，凡所著撰，皆精核是非，而才章富贍。

太安中，石冰作亂，吳興太守顧秘為義軍都督，與周己等起兵討之，秘檄洪為將兵都尉，攻冰別率，破之，遷伏波將軍。冰平，洪不論功賞，徑至洛陽，欲搜求異書以廣其學。

洪見天下已亂，欲避地南土，乃參廣州刺史嵇含軍事。及含遇害，遂停南土多年，征鎮檄命一無所就。後還鄉裡，禮辟皆不赴。元帝為丞相，辟為掾。以平賊功，賜爵關內侯。咸和初，司徒導召補州主簿，轉司徒掾，遷諮議參軍。乾寶深相親友，薦洪才堪國史，選為散騎常侍，領大著作，洪固辭不就。以年老，欲練丹以祈遐壽，聞交址出丹，求為句漏令。帝以洪資高，不許。洪曰：“非欲為榮，以有丹耳。”帝從之。洪遂將子侄俱行。至廣州，刺史鄧岳留不聽去，洪乃止羅浮山煉丹。岳表補東官太守，又辭不就。岳乃以洪兄子望為記室參軍。在山積年，優遊閑養，著述不輟。

其自序曰：洪體乏進趣之才，偶好無為之業。假令奮翅則能陵厲玄霄，騁足則能追風躡景，猶欲戢勁翮於於鷦鷃之群，藏逸跡於跛驢之伍，豈況大塊稟我以尋常之短羽，造化假我以至駑之蹇足？自蔔者審，不能者止，又豈敢力蒼蠅而慕沖天之舉，策跛鱉而追飛兔之軌；飾嫫母之醜陋，求媒陽之美談；推沙礫之賤質，索千金于和肆哉！夫僬僥之步而企及夸父之蹤，近才所以躓礙也；要離之羸而強赴扛鼎之勢，秦人所以斷筋也。是以望絕於榮華之途，而志安乎窮圮之域；藜藿有八珍之甘，蓬蓽有藻棁之樂也。故權貴之家，雖咫尺弗從也；知道之士，雖艱遠必造也。考覽奇書，既不少矣，率多隱語，難可卒解，自非至精不能尋究，自非篤勤不能悉見也。

道士弘博洽聞者寡，而意斷妄說者眾。至於時有好事者，欲有所修為，倉卒不知所從，而意之所疑又無足諮。今為此書，粗舉長生之理。其至妙者不得宣之於翰墨，蓋粗言較略以示一隅，冀悱憤之徒省之可以思過半矣。豈謂暗塞必能窮微暢遠乎，聊論其所先覺者耳。世儒徒知服膺周孔，莫信神仙之書，不但大而笑之，又將謗毀真正。故予所著子言黃白之事，名曰《內篇》，其餘駁難通釋，名曰《外篇》，大凡內外一百一十六篇。雖不足藏諸名山，且欲緘之金匱，以示識者。

自號**抱朴子**，因以名書。其餘所著碑誄詩賦百卷，移檄章表三十卷，神仙、良吏、隱逸、集異等傳各十卷，又抄《五經》、《史》、《漢》、百家之言、方技雜事三百一十卷，《金匱藥方》一百卷，《肘後要急方》四卷。

洪博聞深洽，江左絕倫。著述篇章富於班馬，又精辯玄賾，析理入微。後忽與嶽疏云：“當遠行尋師，克期便發。”嶽得疏，狼狽往別。而洪坐至日中，兀然若睡而卒，嶽至，遂不及見。時年八十一。視其顏色如生，體亦柔軟，舉屍入棺，甚輕，如空衣，世以為屍解得仙雲。

## 據
*《葛洪傳》
*《抱朴子》
瞿如

**瞿如**，古譚異獸也，據《山海經》：「東五百里，曰禱過之山，其上多金玉，其下多犀、兕，多象。有鳥焉，其狀如鵁而白首，三足，人面，其名曰**瞿如**，其鳴自號也。」

## 據

*《山海經・南山經》
*郭璞《圖讚》

分類:中華古譚之生物
山海經

《**山海經**》共十六卷，晉郭璞注。首有劉秀校上奏稱伯益所作。案山海經之名始見《史記・大宛傳》，司馬遷但云：「禹本記山海經，所言怪物余不敢道……」而未言爲何人所作。《列子》稱：「大禹行而見之伯益，知而名之，夷堅聞而志之。」似乎即指此書而不言其名山海經。王充《論衡・別通篇》曰：「禹主行水，益主記異物，海外山表，無所不至，以所見聞，作《山海經》。」趙煜《吳越春秋》亦同。惟《隋書•經籍志》云：「蕭何得秦圖書，後又得《山海經》。」相傳夏禹所記，其文稍異然似，皆因列子之說推而衍之。觀書中載夏后啟、周文王及秦漢長沙、象郡，餘暨下嶲諸地名，斷不作於三代以上，殆周、秦間人所述，而後來好異者又附益之歟。觀楚詞天問，多與相符，使古無是言，屈原何由杜撰？朱子《楚詞辨證》謂：「其反因天問而作，似乎不然。」至王應麟《王會補傳》引朱子之言，謂：「《山海經》記諸異物，飛走之類，多云東向，或曰東首。」疑本因圖畫而述之，古有此學，如九歌天問，皆其類云云，則得其實矣。郭璞注是書，見於《晉書》本傳，隋、唐二志皆云二十三卷，今本仍少五卷，疑後人併其卷帙以就。劉秀奏中，一十八篇之數，非缺佚也。隋唐志又有《郭璞山海經圖讚》二卷，今其讚猶載璞集中，其圖則宋志已不著錄，知久佚矣。舊本所載劉秀奏中稱其書凡十八篇，與漢志稱十三篇者不合。《七略》即秀所定，不應自相牴牾，疑其贗托。然璞序已引其文，相傳既久，今仍併錄焉。書中述山水多參以神怪，故道藏收入，太元部，競字號中，究其本旨，實非黃老之言，然道理山川，率難考據，按以耳目所及，百不一真，諸家並以爲地理書之冠，亦爲未久，覈實定名，實則小說之最古者爾。乾隆四十六年正月恭校上。
## 山經
*卷一　　南山經　（山海經第一）
*卷二　　西山經　（山海經第二）
*卷三　　北山經　（山海經第三）
*卷四　　東山經　（山海經第四）
*卷五　　中山經　（山海經第五）
## 海經
*卷一　　海外南經（山海經第六）
*卷二　　海外西經（山海經第七）
*卷三　　海外北經（山海經第八）
*卷四　　海外東經（山海經第九）
*卷五　　海內南經（山海經第十）
*卷六　　海內西經（山海經第十一）
*卷七　　海內北經（山海經第十二）
*卷八　　海內東經（山海經第十三）
*卷九　　大荒東經（山海經第十四）
*卷十　　大荒南經（山海經第十五）
*卷十一　大荒西經（山海經第十六）
*卷十二　大荒北經（山海經第十七）
*卷十三　海內經　（山海經第十八）
## 圖繪
### 南山經

File:南山經-鹿蜀.svg|鹿蜀
File:南山經-旋龜.svg|旋龜
File:南山經-鯥鱼.svg|鯥
File:南山經-類.svg|類
File:南山經-猼訑.svg|猼訑
File:南山經-changfu.svg|𪁺𩿧
File:南山經-九尾狐.svg|九尾狐
File:南山經-赤鱬.svg|赤鱬
File:南山經-鴸.svg|鴸
File:南山經-長右.svg|長右
File:南山經-猾褢.svg|猾褢
File:南山經-彘.svg|彘
File:南山經-䍺.svg|䍺
File:南山經-蠱雕.svg|蠱雕
File:南山經-瞿如.svg|瞿如
File:南山經-鳳凰.svg|鳳凰
File:南山經-顒.svg|顒
File:南山經-狌狌.svg|狌狌

### 西山經

File:Shan Hai Jing Tiangou.jpg|天狗
File:西山經-帝江.svg|帝江
File:Shan Hai Jing Kan.jpg|讙
File:Shan Hai Jing Qiongji.jpg|窮奇
File:Imperial_Encyclopaedia_-_Animal_Kingdom_-_pic410_-_蠃魚圖.svg|蠃魚

## 據

分類:山海經
嚴顏

**嚴顏**，巴郡人，初仕劉璋，為巴郡太守趙莋將也。

劉備入蜀，顏拊心歎曰「此所謂『獨坐窮山，放虎自衛』者也。」

建安十九年，顏為張飛生擒於江州，飛曰：「大軍至，何以不降而敢拒戰？」顏答曰：「卿等無狀，侵奪我州，我州但有斷頭將軍，無有降將軍也。」飛怒，令左右牽去斫頭，顏色不變，曰：「斫頭便斫頭，何為怒邪！」飛壯而釋之，引為賓客。此後無顏事載。

## 據
*《三國志》
*《華陽國志》
獬豸

**獬豸**，古譚異獸也，據《神異經》所載：「獬豸忠直，見人鬥則觸不直，聞人論則咋不正。一名 『任法獸』」。

## 據
### 《漢官儀》
#### 豸冠
*《獬豸》性觸不直，故「執憲者以其角形為冠。」

### 《宋書》
#### 《符瑞志》
*獬豸知曲直，獄訟平則至。

### 《述異記》
#### 獬豸
*《獬豸》者，一角之羊也，性知人。有罪。皋陶治獄，其罪疑 者，令羊觸之。

### 《爾雅翼》
#### 廌
*「廌，似山羊，一角，一名神羊，一名解，東北荒中獸也。見 人鬥則觸不直者，聞人論則咋不正者。」古者神人以 廌遺黃帝，帝曰：「何食何處？」曰：「食薦。」「夏宿水澤，冬宿松 柏。」薦，澤草之名。司馬彪曰：「美草也。」崔曰：「甘草也。」王蒼 云：「六畜所食曰薦。」《莊子》亦云：「麋鹿食薦。」故薦從草從 「廌」也。《荊楚歲時記》稱，「屈原以夏至赴湘流，百姓競以」 食祭之，常苦為蛟龍所竊，以五色絲合楝葉縛之，又 以為獬廌。食楝，將以言其志，然則所食又不止薦耳。 說者以為人君刑罰得中，則生於朝廷。主觸不直者， 《說文》亦云：古者決訟，令觸不直，故又名任法。《論衡》曰： 「皋陶欽平任坐」，以明至公，所在任法而不任人也。古 法字作「灋。」�水以言，其平之如水。從廌去者，廌之所 去，法之所取。後灋去廌，豈時不及古，不可常得從而 去之耶？而廌冠之制，則傳於今。《淮南子》曰：「楚文王好 服獬冠，楚國效之，以廌角安冠上。」漢之法冠所謂柱 後惠文者是也。史氏以為楚王嘗獲之，故以為冠，《春 秋傳》所謂南冠者也。秦滅楚，以其君服賜執法近臣 御史服之。《異志》以為獬廌一角，今冠兩角，非象也。然 漢史氏特云法冠，或謂獬廌冠不正決之，則亦不全 取象於廌。若貂若鶡，亦兩植之耳。《太平廣記》曰：「安南有象，能知人曲直。有鬥訟者，行立而齅之，有理者則 過，無理者以鼻捲之，擲空數丈，以牙接而刺之，亦廌 之類。」《論衡》曰：「觟𧣾者，一角之羊也。性知有罪。皋陶」治 獄，其罪疑者，令羊觸之，有罪則觸，無罪則不觸。

## 據


分類:中華古譚之生物
蔣琬

漢大司馬安陽恭侯**蔣琬**字**公琰**，零陵湘鄉人也。

琬以州書佐隨劉備入蜀，除廣都長。備嘗因遊觀奄至廣都，見琬眾事不理，時又沉醉，備大怒，將加罪戮。軍師將軍諸葛亮請曰：「蔣琬，社稷之器，非百里之才也。其為政以安民為本，不以修飾為先，願主公重加察之。」備雅敬亮，乃不加罪，倉卒但免官而已。琬見推之後，夜夢有一牛頭在門前，流血滂沱，意甚惡之，呼問占夢趙直。直曰：「夫見血者，事分明也。牛角及鼻，『公』字之象，君位必當至公，大吉之征也。」頃之，為什邡令。備為漢中王，琬人為尚書郎。

建興元年，丞相亮開府，辟琬為東曹掾。舉茂才，琬固讓劉邕、陰化、龐延、廖淳，亮教答曰：「思惟背親捨德，以殄百姓，眾人既不隱於心，實又使遠近不解其義，是以君宜顯其功舉，以明此選之清重也。」遷為參軍。五年，亮住漢中，琬與長史張裔統留府事。八年，代裔為長史，加撫軍將軍。亮數外出，琬常足食足兵以相供給。亮每言：「公琰托志忠雅，當與吾共贊王業者也。」密表後主禪曰：「臣若不幸，後事宜以付琬。」

亮卒，以琬為尚書令，俄而加行都護、假節、領益州刺史、遷大將軍、錄尚書事、封安陽亭侯。時新喪元帥，遠近危悚。琬出類拔萃，處群僚之右，既無戚容，又無喜色，神守舉止，有如平日，由是眾望漸服。延熙元年，詔琬曰：「寇難未弭，曹叡驕凶，遼東三郡勞其暴虐，遂相糾結，與之離隔。叡大興眾役，還相攻伐。囊秦之亡，勝、廣首難，今有此變，斯乃天時。君其治嚴，總帥諸軍屯任漢中，須吳舉動，東西掎角，以乘其畔。」又命琬開府，明年就加為大司馬。

琬以為昔諸葛亮數窺秦川，道險運艱，競不能克，不若乘水東下。乃多作舟船，欲由漢、沔襲魏興、上庸。會舊疾連動，未時得行。而眾論鹹謂如不克捷，還路甚難，非長策也。於是遣尚書令費禕、中監軍姜維等喻指。琬承命上疏，遂還住涪。疾轉增劇，至九年卒，謚曰**恭**，墓於綿州西山，今中華人民共和國四川省護爲文物。

## 軼事
馬謖失街亭，為諸葛亮揮淚斬之，琬後詣漢中，謂亮曰：「昔楚殺得臣，然後文公喜可知也。天下未定而戮智計之士，豈不惜乎！」亮流涕曰：「孫武所以能製勝於天下者，用法明也。是以揚干亂法，魏絳戮其僕。四海分裂，兵交方始，若復廢法，何用討（魏）賊邪！」

東曹掾楊戲索性簡略，琬與言論，時不應答。或欲構戲於琬，曰：「公與戲語而不見應，戲之慢上，不亦甚乎!」琬曰：「人心不同，各如其面；面從後言，古人之所誡也。戲欲贊吾是耶，則非其本心，欲反吾言，則顯吾之非，是以默然，是戲之快也。」

又督農楊敏曾毀琬，曰：「作事憒憒；誠非及前人。」或以白琬，主者請推治敏。琬曰：「吾實不如前人，無可推也。」主者重據聽不推，則乞問其憒憒之狀。琬曰：「苟其不如，則事不當理，事不當理，則憒憒矣。復何問邪?」後敏坐事繫獄，眾人猶懼其必死。琬心無適莫，得免重罪。其好惡存道，皆此類也。

## 評贊
陳壽曰：「蔣琬方整有威重，費禕寬濟而博愛，咸承諸葛之成規，因循而不革，是以邊境無虞，邦家和一，然猶未盡治小之宜，居靜之理也。」

又裴松之曰：「臣松之以為蔣、費為相，克遵畫一，未甞徇功妄動，有所虧喪，外郤駱谷之師，內保寧緝之實，治小之宜，居靜之理，何以過於此哉！今譏其未盡而不著其事，故使覽者不知所謂也。」

## 家屬
*外弟
**劉敏，琬弱冠與敏俱知名。
**潘濬，以正直名。
*子
**斌
**顯
**䝺

## 據
*《三國志》
劉虞

漢襄賁侯**劉虞**字**伯安**，東海郯人，漢光武帝子東海恭王彊五世孫也。祖父嘉，光祿勳。父舒，丹陽太守。

## 生平
初舉孝廉，稍遷幽州刺史，然遭世衰亂，又與時主疏遠，仕縣為戶曹吏。以能治身奉職，召為郡吏，以孝廉為郎，累遷至幽州刺史，轉甘陵相，甚得東土戎狄之心，民夷感其德化，自鮮卑、烏桓、夫余、穢貊之輩，皆隨時朝貢，無敢擾邊者，百姓歌悅之。後以疾歸家，常降身隱約，與邑黨州閭同樂共卹，等齊有無，不以名位自殊，鄉曲咸共宗之。

時鄉曲有所訴訟，不以詣吏，自投虞平之；虞以情理為之論判，皆大小敬從，不以為恨。嘗有失牛者，骨體毛色，與虞牛相似，因以為是，虞便推與之；後主自得本牛，乃還謝罪。會甘陵复亂，吏民思虞治行，復以為甘陵相，甘陵大治。徵拜尚書令、光祿勳，以公族有禮，更為宗正。中平初，黃巾作亂，攻破冀州諸郡，拜虞甘陵相，綏撫荒余，以蔬儉率下。遷宗正。

後車騎將軍張溫討賊邊章等，發幽州烏桓三千突騎，而牢稟逋懸，皆畔還本國。前中山相張純私謂前太山太守張舉曰：「今烏桓既畔，皆願為亂，涼州賊起，朝廷不能禁。又洛陽人妻生子兩頭，此漢祚衰盡，天下有兩主之征也。子若與吾共率烏桓之觿以起兵，庶幾可定大業。」舉因然之。四年，純等遂與烏桓大人共連盟，攻薊下，燔燒城郭，虜略百姓，殺護烏桓校尉箕稠、右北平太守劉政、遼東太守陽終等，觿至十余萬，屯肥如。舉稱「天子」，純稱「彌天將軍安定王」，移書州郡，雲舉當代漢，告天子避位，勑公卿奉迎。純又使烏桓峭王等步騎五萬，入青冀二州，攻破清河、平原，殺害吏民。朝廷以虞威信素著，恩積北方，明年，復拜幽州牧。虞到薊，罷省屯兵，務廣恩信。遣使告峭王等以朝恩寬弘，開許善路。又設賞購舉、純。舉、純走出塞，余皆降散。純為其客王政所殺，送首詣虞。靈帝遣使者就拜太尉，封容丘侯。

及董卓秉政，遣使者授虞大司馬，進封襄賁侯。初平元年，復征代袁隗為太傅。

道路隔塞，王命竟不得達。舊幽部應接荒外，資費甚廣，歲常割青、冀賦調二億有余，以給足之。時處處斷絕，委輸不至，而虞務存寬政，勸督農植，開上谷胡巿之利，通漁陽鹽鐵之饒，民悅年登，谷石三十。青、徐士庶避黃巾之難歸虞者百餘萬口，皆收視溫恤，為安立生業，流民皆忘其遷徙。

初，詔令公孫瓚討烏桓，受虞節度。瓚但務會徒觿以自強大，而縱任部曲，頗侵擾百姓，而虞為政仁愛，念利民物，由是與瓚漸不相平。二年，冀州刺史韓馥、勃海太守袁紹及山東諸將議，以朝廷幼沖，逼於董卓，遠隔關塞，不知存否，以虞宗室長者，欲立為主。乃遣故樂浪太守張岐等繼議，上虞尊號。

虞見岐等，厲色叱之曰：「今天下崩亂，主上蒙塵。吾被重恩，未能清雪國恥。諸君各據州郡，宜共曒力，盡心王室，而反造逆謀，以相垢誤邪！」固拒之。馥等又請虞領尚書事，承製封拜，復不聽。遂收斬使人。於是選掾右北平田疇、從事鮮于銀蒙險閒行，奉使長安。獻帝既思東歸，見疇等大悅。

時虞子和為侍中，因此遣和潛從武關出，告虞將兵來迎。道由南陽，後將軍袁術聞其狀，遂質和，使報虞遣兵俱西。虞乃使數千騎就和奉迎天子，而術竟不遣之。

初，公孫瓚知術詐，固止虞遣兵，虞不從，瓚乃陰勸術執和，使奪其兵，自是與瓚仇怨益深。和尋得逃術還北，復為袁紹所留。瓚既累為紹所敗，而猶攻之不已，虞患其黷武，且慮得志不可複製，固不許行，而稍節其稟假。瓚怒，屢違節度，又復侵犯百姓。虞所賚賞典當胡夷，瓚數抄奪之。積不能禁，乃遣驛使奉章陳其暴掠之罪，瓚亦上虞稟糧不周，二奏交馳，互相非毀，朝廷依違而已。瓚乃築京於薊城以備虞。虞數請瓚，輒稱病不應。虞乃密謀討之，以告東曹掾右北平魏攸。攸曰：「今天下引領，以公為歸，謀臣爪牙，不可無也。瓚文武才力足恃，雖有小惡，固宜容忍。」虞乃止。

頃之攸卒，而積忿不已。四年冬，遂自率諸屯兵觿合十萬人以攻瓚。將行，從事代郡程緒免冑而前曰：「公孫瓚雖有過惡，而罪名未正。明公不先告曉使得改行，而兵起蕭牆，非國之利。加勝敗難保，不如駐兵，以武臨之，瓚必悔禍謝罪，所謂不戰而服人者也。」虞以緒臨事沮議，遂斬之以徇。戒軍士曰：「無傷餘人，殺一伯珪而已。」時州從事公孫紀者，瓚以同姓厚待遇之。紀知虞謀而夜告瓚。瓚時部曲放散在外，倉卒自懼不免，乃掘東城欲走。虞兵不習戰，又愛人廬舍，勅不聽焚燒，急攻圍不下。瓚乃簡募銳士數百人，因風縱火，直衝突之。虞遂大敗，與官屬北奔居庸縣。瓚追攻之，三日城陷，遂執虞並妻子還薊，猶使領州文書。會天子遣使者段訓增虞封邑，督六州事；拜瓚前將軍，封易侯，假節督幽、并、司、冀。瓚乃誣虞前與袁紹等欲稱尊號，脅訓斬虞於薊市。先坐而咒曰：「若虞應為天子者，天當風雨以相救。」時旱埶炎盛，遂斬焉。傳首京師，故吏尾敦於路劫虞首歸葬之。虞之見殺，故常山相孫瑾、掾張逸、張瓚等忠義憤發，相與就虞，罵瓚極口，然後同死。

瓚上訓為幽州刺史。瓚遂驕矜，記過忘善，多所賊害。虞從事漁陽鮮于輔、齊周、騎都尉鮮于銀等，率州兵欲報瓚，以燕國閻柔素有恩信，共推柔為烏丸司馬。柔招誘烏丸、鮮卑，得胡、漢數万人，與瓚所置漁陽太守鄒丹戰於潞北，大破之，斬丹。又子和後從袁紹報瓚雲。袁紹又遣麴義及和，將兵與輔合擊瓚。瓚軍數敗，乃走還易京固守。

## 性儉
虞雖為上公，天性節約，敝衣繩履，乃就補其穿，食無兼肉，遠近豪俊夙僭奢者，莫不改操而歸心焉。

靈帝時，南宮災，吏遷補州郡者，皆責助治宮錢，或一千萬，或二千萬，富者以私財辨，或發民錢以備之，貧而清慎者，無以充調，或至自殺。靈帝以虞清貧，特不使出錢。

及遇害，瓚兵搜其內，而妻妾服羅紈，盛綺飾，時人以此疑之。

## 考
*《三國志》
*《後漢書》

## 據
孟母三遷

**孟母**（？－？），鄒孟軻母，仉氏。其舍近墓。孟子之少時，嬉遊爲墓間之事。孟母曰：「此非吾所以居處子。」乃去，舍市旁。其嬉遊爲賈人炫賣之事。孟母又曰：「此非吾所以處吾子也。」復徙居學宮之旁。其嬉遊乃設俎豆，揖讓進退。孟母曰：「真可以處居子矣。」遂居。及孟子長，學六藝，卒成大儒之名。君子謂孟母善以漸化。

## 據
*《三字經》：「昔孟母，擇鄰處，子不學，斷機杼」
*劉向《列女傳》
*韓嬰《韓詩外傳》
*班昭《孟母頌》
*左芬《孟母贊》
落下閎

**落下閎**（前156年－前87年），字**長公**，巴郡閬中人也。明曉天文地理，隱于落亭。武帝時友人同縣譙隆薦閎待詔太史，更作太初曆，曰後八百歲此曆差一日，當有聖人定之。拜侍中，辭不受。 

論曰：陽湖孫觀察星衍曰：『《御覽》引桓譚《新論》云：「揚子雲好天文，問之于洛下黃閎以渾天之說。閎曰：『我少能作其事，但隨尺寸法度，殊不曉達其意，後稍稍益愈。到今七十，乃甫適知已，又老且死矣。今我兒子愛學作之，亦當復年如我。乃曉知已，又且死焉。』」其言，可悲可笑也。又《北堂書鈔·儀飾部》引《新論》云：「揚子雲好天文，問洛下**黃閎**以渾天之說。閎曰：『我少作其事，不曉達其意。今七十始知其理。』」又《史記索隱》引《益部耆舊傳》曰：「閎字長公，明曉天文，隱于落下。」然則**落下閎**，乃姓黃而隱于落下耳。』余按《史記》稱巴落下閎，《漢書》稱巴郡落下閎，并不云姓黃。據《風俗通》，則云姓有落下，漢有落下閎。今從《史記》、《漢書》作落下閎，而著觀察說于此，以俟學者詳焉。

## 據
王充

**王充**（27年－約97年），字**仲任**。會稽上虞人也。嘗據蓋天之說，以駁渾儀。云：『舊說天轉從地下過，今掘地一丈輒有水，天何得從水中行乎？甚不然也。日隨天而轉，非入地。夫人目所望，不過十里，天地合矣，實非合也，遠使然耳。今視日入，非入也，亦遠耳。當日入西方之時，其下之人亦將謂之中也。四方之人，各以其近者為出，遠者為入矣。何以明之？今試使一人把大炬火，夜半行于平地。去人十里，火光滅矣，非火滅也，遠使然耳。今日西轉不復見，是火滅之類也。日月不圓也，望視之所以圓者，去人遠也。夫日，火之精也。月，水之精也。水火在地不圓，在天何故圓。』剌史董勤辟為從事，轉治中。自免還家永元中卒。 

## 據
*《後漢書》本傳
疇人傳

《**[[疇人]]傳**》，傳記也，清阮元所撰。

昔者黃帝迎日推策，而步術興焉。自時厥後，堯命羲和，舜在璿璣，三代迭王，正朔遞改，蓋效法乾象，布宣庶績，帝王之要道也。是故周公制禮，設馮相之官；孔子作《春秋》，譏司術之過。先古聖人，咸重其事。兩漢通才大儒，若劉向父子、張衡、鄭玄之徒，纂續微言，鉤稽典籍，類皆甄明象數，洞曉天官，或作法以 三光，或立論以明五紀。數術窮天地，制作侔造化，儒者之學，斯為大矣。世風遞降，末學支離，九九之術，俗儒鄙不之講。而履觀臺、領司天者，皆株守舊聞，罔知法意。演譔算造之家，徒換易子母，弗憑圭表為合，驗天失之彌遠。步算之道，由是日衰；臺官之選，因而愈輕。六藝道湮，良可嗟欺。甚或高言內學，妄占星氣，執圖緯之小言，測淵微之懸象。老人之星，江南常見，而太史以多壽貢諛；發斂之節，終古不差，而倖臣以日長獻瑞。若此之等，率多錯謬。又或稱意空談，流為虛誕，河圖洛書之數，傳者非真；元會運世之篇，言之無據。 此皆數學之異端，藝術之楊墨也。元蚤歲研經，略涉算事，中西異同，今古沿改，三統四分之術，小輪橢圓之法，雖嘗旁稽載籍，博問通人，心鈍事棼，義終昧焉。著者思二千年來，術經七十改，作者非一人。其建率改憲，雖疏密殊途，而各有特識，法數具存，皆足以為將來典要。爰掇拾史書，薈萃群籍，甄而錄之，以為列傳。自黃帝以至于今，凡二百四十三人，附西洋三十七人，大凡二百八十人，離為四十六卷，名曰《疇人傳》。綜算氏之大名，紀步天之正軌，質之藝林，以諗來學。俾知術數之妙，窮幽極微，足以綱紀群倫，經緯天地，乃儒流實事求是之學，非方技苟且干祿之具。著者所願，有志乎通天地人者，詳而覽焉。

## 卷
;卷一 
*上古：羲和，常儀，臾區，伶倫，大撓，隸首，容成，重黎
*唐：羲氏，和氏
*夏：大章，豎亥
*商：箕子
*周：商高，榮方，陳子，孫子
;卷二 
*漢：張蒼，司馬遷，落下閎，張壽王，耿壽昌，劉向，尹咸，許商，杜忠，乘馬延年，揚雄
;卷三 
*後漢一：楊岑，李梵，賈逵，霍融，王充，張衡，虞恭
;卷四 
*後漢二：劉洪，蔡邕，何休，鄭玄，徐岳，郤萌，趙爽
;卷五 
*魏：高堂隆，韓翊，楊偉，劉徽，闞澤，陸績，王蕃，姚信，陳卓，葛衡
;卷六 
*晉：杜預，劉智，束皙，葛洪，虞喜，王朔之，張邱建，夏侯陽
*前趙：孔挺
*後秦：姜岌
*北涼：趙𢾺
;卷七 
*宋：錢樂之，何承天，吳癸
;卷八 
*齊：祖沖之
;卷九 
*梁：祖暅之，崔靈恩，虞𠠎，庾曼倩
*陳：朱史
;卷十 
*後魏：晁崇，殷紹，崔浩，高允，公孫崇，李業興
;卷十一 
*北齊：信都芳，宋景業，張子信，董峻，鄭元偉，張孟賓
*周：明克讓，甄鸞，馬顯
;卷十二 
*隋：庾季才，耿詢，劉祐，張賓，劉孝孫，張冑玄，袁充，劉焯，劉炫
;卷十三 
*唐一：傅仁均，王孝通，崔善為，李淳風，瞿曇羅，南宮說，瞿曇悉達
;卷十四至卷十六 
*唐二、三、四：一行（上、中、下）
;卷十七 
*唐五：梁令瓚，韓穎，郭獻之，徐承嗣，徐昂，邊岡，曹士蔿
;卷十八 
*後晉：馬重績
*後周：王樸
;卷十九 
*宋一：王處納，吳昭素，苗守信，韓顯符，史序，張奎，周琮
;卷二十 
*宋二：沈括，衛樸，劉羲叟，孫思恭，黃居卿，蘇頌，韓公廉，姚舜輔
;卷二十一 
*宋三：陳得一，劉孝榮，王普
;卷二十二 
*宋四：楊忠輔，鮑澣之，李德卿，譚玉，陳鼎，秦九韶，楊輝
;卷二十三 
*遼：賈俊
*金：楊級，趙知微，耶律履，張行簡，劉道用，楊雲翼
;卷二十四 
*元一：耶律楚材，紮瑪魯鼎，李冶，劉秉忠，張文謙，許衡，楊恭懿，王恂
;卷二十五 
*元二：郭守敬
;卷二十六至卷二十七 
*元三、四：李謙（上、下），齊履謙
;卷二十八 
*元五：趙友欽，賈亨
;卷二十九 
*明一：劉基，吳伯宗，元統，王褘，彭德清，貝琳，童軒，俞正己，吳昊，周濂，朱裕，鄭善夫，樂頀，華湘
;卷三十 
*明二：唐順之，顧應祥，周述學，陳壤，雷宗，袁黃，周相
;卷三十一 
*明三：朱載堉，朱仲福，范守己，邢雲路，魏文魁，程大位
;卷三十二 
*明四：周子愚，李之藻，徐光啟
;卷三十三 
*明五：李天經，王應遴，王英明，許胥臣，陳蓋謨
;卷三十四至卷三十五 
*國朝（清）一、二：王錫闡（上、下），潘聖樟，弟耒
;卷三十六 
*國朝三：薛鳳祚，楊光先，胡亶，遊藝，揭暄，方中通，杜知耕，李子金，李長茂，徐發，黃宗羲
;卷三十七至卷三十九 
*國朝四、五、六：梅文鼎（上、中、下，子以燕，孫成，曾孫鈖、鈁，弟文鼐、文鼏）
;卷四十 
*國朝七：李光地（子鍾倫，弟鼎徵、光坡），閻若璩，秦文淵，張雍敬，孔興泰，袁士龍，毛乾乾（女婿 謝廷逸），沈超遠，年希堯，劉湘，陳萬策，楊作枚
;卷四十一 
*國朝八：陳厚耀，惠士奇，陳訐，陳世仁，莊亨陽，顧長發，屠文漪，邵昂霄，許伯政，余熙，顧琮，何國宗，丁維烈，張永祚，王元啟
;卷四十二 
*國朝九：江永，戴震，盛百二，錢塘，李惇，吳烺，褚寅亮，屈曾發，龔淪，厲之鍔
;卷四十三 
*西洋一附：默冬，亞里大各，地末恰，依巴谷，多祿某，亞而封所王，歌白尼，西滿，麻日諾，未葉大，歐几里得，亞爾罷德，泥谷老，白耳那瓦，第谷，默爵，亞奇默德，德阿多西阿，若往訥白爾
;卷四十四 
*西洋二附：利瑪竇，熊三拔，艾儒略，龐迪莪，龍華民，陽瑪諾，鄧玉函，羅雅谷
;卷四十五 
*西洋三附：湯若望，南懷仁，紀利安，穆尼閣
;卷四十六 
*西洋四附：奈端，噶西尼，戴進賢，杜德美，顏家樂，蔣友仁

## 據


分類:數學史
分類:天文